sagorsarker/bangla-wikipedia huggingface dataset:
গণহত্যা

গণহত্যা বলতে নির্দিষ্ট একটি ভৌগোলিক অংশে একযোগে বা অপেক্ষাকৃত অল্প সময়ে উল্লেখযোগ্য সংখ্যক মানুষ হত্যা করাকে বোঝায়।
"গণহত্যা" জাতিগত, বর্ণগত, ধর্মীয় বা নৃতত্ত্বীয় গোষ্ঠী হিসাবে বিবেচিত মানুষজনকে সম্পূর্ণ বা আংশিকভাবে ধ্বংস করার জন্য ইচ্ছাকৃত কার্য। 'গণ'-এর অর্থ গোষ্ঠী এবং 'হত্যা'র অর্থ সংহার। অর্থাৎ, গণহত্যা হলো কোনো গোষ্ঠীভুক্ত মানুষজনকে মেরে ফেলা। ইংরেজি প্রতিশব্দ জেনোসাইডের উৎসও একই। এটি গ্রিক জেনোস, অর্থাৎ মানুষ বা বর্ণ থেকে এবং সাইড অর্থাৎ মারা থেকে এসেছে। সেহেতু জেনোসাইডের বা গণহত্যার অর্থ "জাতীয়, নৃগোষ্ঠীয়, বর্ণগত বা ধর্মীয় গোষ্ঠীকে সম্পূর্ণরূপে বা আংশিকভাবে ধ্বংস করার উদ্দেশ্যে করা কার্য"।
যুক্তরাষ্ট্রের এফবিআই এর মতে, গণহত্যা হল সেই হত্যাকাণ্ড যখন কোন একটা ঘটনায় চার বা তার অধিক সংখ্যক মানুষ মারা যায় এবং হত্যাকাণ্ডের মাঝে কোন বিরতি থাকে না। গণহত্যা সাধারণত একটি নির্দিষ্ট স্থানে ঘটে, যেখানে এক বা একাধিক মানুষ অন্যদের মেরে ফেলে। অনেক গণহত্যার শেষে হত্যাকারী আত্মহত্যা করে অথবা পুলিশের হাতে নিহত হয়।
বর্তমান পর্যন্ত বেশ কিছু গণহত্যার ঘটনা দেখা গিয়েছে। ইহুদীদের হত্যার সময়ে জেনোসাইড শব্দ প্রথম ব্যবহৃত হয়েছিল। পরবর্তীকালে, গ্রীক গণহত্যা, আর্মেনীয় গণহত্যা, এশিরিয়ান গণহত্যা, ইউক্রেনীয় গণহত্যা, বাংলাদেশ গণহত্যা, কম্বোডীয় গণহত্যা, গুয়াতেমালান গণহত্যা, কুর্দীয় গণহত্যা, বসনীয় গণহত্যা, রোবণ্ডন গণহত্যা ইত্যাদি বিভিন্ন ঘটনা খবরে এসেছে।
গণহত্যার ধারণা অতীতের বহু ঘটনায় প্রযোজ্য গণ্য করা হয়েছে। সিপিপিসিজির মতে, "ইতিহাসের প্রতিটি কালে গণহত্যা মানবতার জন্য বৃহৎ ক্ষতি সাধন করেছে।"
অনেক দেশে গণহত্যাকে স্বীকৃতি প্রদান করা বা না করা অবৈধ। যেমন, কখনো ইউরোপীয় দেশে ইহুদীদের গণহত্যা, ১৯৭১ সালে পাকিস্তানি বাহিনীর দ্বারা বাঙ্গালি নিধন এবং আর্মেনীয় গণহত্যাকে মিথ্যা আখ্যা দেওয়া নিষেধ। অন্যদিকে, তুরস্কে আর্মেনীয়দের, গ্রীকদের, এশিরীয়দের এবং মেরোনাইটদের গোষ্ঠীগত হত্যাকে গণহত্যা বলা আর্টিকেল ৩০১ অনুযায়ী দণ্ডনীয়।
উইলিয়াম রুবিনস্টাইনের মতে, প্রথম বিশ্ব যুদ্ধের পরে শাসনের অভিজাত ধরন লোপ পাওয়ার পরই বিংশ শতকের গণহত্যাসমূহের আত্মপ্রকাশ ঘটে।
কিউবান ম্যাকাও

কিউবান ম্যাকাও (দ্বিপদ নামঃ "Ara tricolor"), কিউবার লাল ম্যাকাও নামেও পরিচিত, একধরনের ম্যাকাও পাখি যারা কিউবার প্রধান দ্বীপে এবং সংলগ্ন ইজলা দে লা জ্যুভেন্টুডে বাস করে। এরা ১৯ শতকের শেষের দিক থেকে বিপন্ন হতে শুরু করে। অন্যান্য ম্যাকাও পাখিদের সাথে এদের সম্পর্ক সুনিশ্চিত না হলেও এরা স্কারলেট ম্যাকাও এর নিকটাত্মীয়, দেখতে একই রকম। এদের কোন আধুনিক কঙ্কাল নেই কিন্তু কিউবায় প্রাপ্ত কিছু উপ জীবাশ্ম আছে।
প্রথম দিকের অভিযাত্রী যেমন ক্রিস্টোফার কলম্বাস, ডিয়েও আলভারেজ চাংকার ১৪ ও ১৫ শতকের লেখায় কিউবার ম্যাকাও পাখির বর্ণনা আছে। প্রথম দিককার কিছু লেখায় দ্বীপের বর্ণনা প্রসঙ্গে ম্যাকাও পাখির প্রসঙ্গ উঠে এসেছে In 1811, Johann Matthäus Bechstein scientifically named the species "Psittacus tricolor". ১৮০১ সালে ফ্রাংকস লে ভেইলান্তের লেখা"Histoire Naturelle des Perroquets" বইয়ের পাখির বর্ণনা উপর ভিত্তি করে বেকস্টেইন বর্ণনা করেন।। ১৮১১ সালে জোহান ম্যাথিউস বেখস্টেইন এদের নাম রাখেন Psittacus tricolor। কিউবান ম্যাকাও বিলুপ্ত হয়ে গেছে। বর্তমানে পৃথিবীর ১৫ টি সংগ্রহশালায় ১৯ টি কিউবার লাল ম্যাক্যাও পাখির চামড়া সংরক্ষিত আছে। এদের ডিম কোথাও সংরক্ষিত নেই।
কিউবান ম্যাকাওয়ের কপালের দিকের পালকের রঙ লাল, এরপরে কমলা, কাঁধের কাছে এসে হলুদ পালক। এদের মুখ, গলা, বুক, তলপেট এবং পায়ের রঙ কমলা। পায়ের পালকহীন অংশের রঙ বাদামী। এদের ঠোঁটের রঙ কালো, গাঢ় কালো, ধূসর কালো। স্ত্রী ও পুরুষ কিউবার ম্যাকাও দেখতে একই রকম।
১৯ শতকের মাঝামাঝি কিউবার ম্যাকাওরা বিরল হতে শুরু করে এবং সম্ভবত মধ্য ও পশ্চিম কিউবাতে এরা সীমিত হয়ে পড়ে। ১৯ শতকের সকল বর্ণনা এসেছে গুন্ডলাচের বর্ণনা থেকে, তিনি যাপাতা জলাভুমির আশপাশের ম্যাকাও পাখির বর্ণনা করেন।
কিউবার ম্যাকাও সম্পর্কে খুব কম তথ্য জানা যায়। এরা জোড়া বেঁধে অথবা পরিবার আকারে বাস করতো। এদের স্বভাব ও ডিম সম্পর্কে কোন তথ্য নেই, একজন বর্ণনা করেন যে এরা পাম গাছের গর্তে বাসা বাঁধে। ১৮৭৬ সালে গুন্ডল্যাচ লিখেছেন, কিউবার ম্যাকাও ফল, রয়্যাল পাম ও চাইনবেরি গাছের বীজ এবং অন্যান্য বীজ খেয়ে থাকে।
নিঝুম রুবিনা

নিঝুম রুবিনা একজন বাংলাদেশী মডেল এবং চলচ্চিত্র অভিনেত্রী। তিনি জন্ম গ্রহণ করেছেন বিজয়পুর,কুমিল্লা,বাংলাদেশে। ২০০৮-এ গ্রামীণফোনের টেলিভিশন বিজ্ঞাপনে মডেলিং করে তার কর্মজীবন শুরু করেন। এর পরেও আরো অনেক বিজ্ঞাপনে তিনি অংশগ্রহণ করেছেন। যেমন: কফি কাপ চকলেট,শরীফ মেলামাইন,রাঙ্গা পরী মেহেদী রাঙ্গা পরী কেশ তেল এবং আরো অনেক।
তিনি ঢালিউডে পর্দাপন করেন জাকির হোসেন রাজু পরিচালিত ২০১৩-এর এর বেশি ভালবাসা যায়না চলচ্চিত্রে উঠতি অভিনেতা সায়মন সাদিকের সঙ্গে অভিনয়ের মাধ্যমে। এটি ছিল তারঁ প্রথম সফল বাণিজ্যিক চলচ্চিত্র। ২০১৪-এ মুক্তি পায় পরিচালক আবুল কালাম আজাদের পরিচালিত তারঁ অন্য আরেকটি চলচ্চিত্র অনেক সাধনার পরে। ২০১৬-তে মুক্তি পায় রোমান্টিক চলচ্চিত্র অস্তিত্ব, যেটিতে প্রধান চরিত্রে অভিনয় করেন আরেফিন শুভ এবং নুসরাত ইমরোজ তিশা। তিনি কৃষ্টির জ্বালা নামে অন্য আরেকটি চলচ্চিত্রেও অভিনয় করেছেন যেটি পরিচালনা করেছেন নূর মোহাম্মদ মনি। কিন্তু চলচ্চিত্রটি এখনও মুক্তি পায়নি। আরো কয়েকটি ঢালিউড চলচ্চিত্রে এবং টেলিভিশন বিজ্ঞাপনেও তিনি অভিনয় করছেন।
ওগো বধূ সুন্দরী

ওগো বধূ সুন্দরী হল ১৯৮১ সালে মুক্তিপ্রাপ্ত একটি বাংলা কমেডি চলচ্চিত্র। এই ছবিটি পরিচালনা করেন সলিল দত্ত। এই ছবিটিই বিশিষ্ট বাঙালি অভিনেতা উত্তম কুমারের সর্বশেষ ছবি। ছবিটিতে অভিনয় অসমাপ্ত রেখেই তার মৃত্যু ঘটেছিল। ছবির শেষাংশে “ও ড্যাডি, ও মাম্মি” গানের দৃশ্যায়নের সময় প্রবীর কুমার উত্তম কুমারের 'বডি ডবল' হিসেবে কাজ করেন। ডাবিং-এর সময় উত্তম কুমারের ছোটোভাই তরুণ কুমারের কণ্ঠস্বর ব্যবহৃত হয়।
"ওগো বধূ সুন্দরী" ছবিতে সুরারোপ করেছিলেন বাপ্পী লাহিড়ী। ছবিটি জর্জ বার্নার্ড শ-এর "পিগম্যালিয়ন" নাটক অবলম্বনে নির্মিত হয়। যদিও চলচ্চিত্রায়নের ক্ষেত্রে প্রধানত জনপ্রিয় ব্রিটিশ মিউজিক্যাল "মাই ফেয়ার লেডি" ছবিটির ছায়া অবলম্বন করা হয়।
বাংলা ভাষার অধ্যাপক ও গবেষক গগন সেন (উত্তম কুমার) উচ্চবিত্ত সমাজের সঙ্গে মেলামেশা করা পছন্দ করেন না। কিন্তু তার স্ত্রী চিত্রা (সুমিত্রা মুখোপাধ্যায়) পার্টিতে যোগ দিতে পছন্দ করেন। কলকাতা বইমেলায় সাবিত্রী (মৌসুমী চট্টোপাধ্যায়) বাঁদরের খেলা দেখাতো। গগন ও তার বন্ধু অবলাকান্তের (সন্তোষ দত্ত) সঙ্গে সাবিত্রীর দেখা হয়। গগন সাবিত্রীকে লেখাপড়া শেখানোর দায়িত্ব নিতে চান। কিন্তু সাবিত্রী প্রথমে রাজি হয় না। কিন্তু এক রাতে পিতৃমাতৃহীনা সাবিত্রীকে তার অভিভাবক কাকা মদের টাকার জন্য একটি লোকের কাছে বিক্রি করে দিলে, সাবিত্রী বাড়ি ছেড়ে চলে যায়। ঘটনাচক্রে অবলকান্তের কাছ থেকে সে গগন সেনের ঠিকানা জোগাড় করে। সাবিত্রী তার বাড়িতে আশ্রয় নিলে চিত্রা চলে যান তার ব্যারিস্টার দাদু (বিকাশ রায়) ও ভাই সন্দীপের (রঞ্জিত মল্লিক) বাড়িতে। এদিকে গগন চ্যালেঞ্জ নেন এটা প্রমাণ করতে যে উপযুক্ত শিক্ষা, পরিবেশ পরিস্থিতি পেলে সাবিত্রীর মত অশিক্ষিত মেয়েও বদলে যেতে পারে। সাবিত্রীকে লেখাপড়া শিখিয়ে ভদ্রসমাজের উপযুক্ত করে তোলেন তিনি একাজে প্রথমে অরাজি হলেও তাকে সাহায্য করেন অবলাকান্ত। গগন সেনকে অপদস্থ করার জন্য চিত্রা সেন একটি ফ্যাশন প্যারেড আয়োজন করেন। কিন্তু সাবিত্রীকে চিনতে না পেরে, তাকেই ক্রাউন পরিয়ে দেন চিত্রা। এদিকে চিত্রার দাদু আর গগন সেন গোপনে সন্দীপের সঙ্গে সাবিত্রীর বিবাহ স্থির করেন। বিবাহের দিন চিত্রা খবর পান গগন সেন বিবাহ করতে চলেছেন। কিন্তু ছুটে এসে তিনি দেখেন, সন্দীপই সাবিত্রীকে বিবাহ করেছে।
আজ রঙ হেঁ

আজ রঙ হেঁ একটি সুফিভিত্তিক কাউয়ালি সঙ্গীত যার গীতিকার প্রখ্যাত সুফি সাধক আমীর খসরু। কালামটিতে (গান) আমীর খসরু তার মুর্শিদ (পীর) ভারতীয় উপমহাদেশের প্রখ্যাত সুফি সাধক নিজামুদ্দিন আউলিয়ার আধ্যাত্বিক ক্ষমতার বন্দনা করেছেন। এটি প্রধানত সুফি ঘরনার কালাম যা কাউয়ালি অনুষ্ঠানের শেষ পর্বে পরিবেশন করা হয়ে থাকে।
২০১২ সালে কোক স্টুডিওর পাকিস্তানি ভার্সনের ৫ম সিজনে পাকিস্তানের প্রখ্যাত গায়ক হাদিকা কিয়ানি গানটি পরিবেশন করেন।
২০১৬ সালে কোক স্টুডিওর পাকিস্তানি ভার্সনের ৯ম সিজনে প্রয়াত আমজাদ সাবরি এবং রাহাত ফতেহ আলী খান গানটি নতুন আঙ্গিকে পরিবেশন করেন।
২০১৬ সাল থেকে প্রায় ৪০ বছর পূর্বে একটি ঐতিহ্যবাহী কাউয়ালি সঙ্গীতের অনুষ্ঠানে ভারতীয় উপমহাদেশের শ্রেষ্ঠ কাউয়াল নুসরাত ফাতেহ আলী খান এবং গোলাম ফরিদ সাবরির যৌথ পরিবেশনায় কালামটি পরিবেশিত হয়েছিল।
হরিলাল গান্ধী

হরিলাল মোহনদাশ গান্ধী (দেবনাগরী: हरीलाल गांधी), ১৮৮৮ – ১৮ জুন ১৯৪৮) ছিলেন মহাত্না গান্ধীর বড় ছেলে।
হরিলালের খুব ইচ্ছে ছিল যুক্তরাজ্যে গিয়ে উচ্চশিক্ষা লাভ করে একজন ব্যারিস্টার হওয়া ঠিক যেমনটা তার বাবা করেছিলেন। কিন্তু তার পরিবার তাকে বাঁধা দিয়েছিল। কারণ তারা মনে করেছিল তৎকালীন ব্রিটিশ বিরোধী আন্দোলনের সময় ব্যাপারটি খুব ভালো দেখাবে না।
হরিলাল, গুলাব গান্ধীর সাথে বিবাহ বন্ধনে আবদ্ধ হয়েছিলেন। তাদের দুই মেয়ে ও তিন ছেলে ছিল। দুই মেয়ের নাম ছিল রাণি ও মানু। তিন ছেলের নাম কান্তি, রশিক ও শান্তি। রশিক ও শান্তি খুব কম বয়সেই মারা যায়। হরিলালের চারজন নাতি-নাত্নি ছিল (অনুশ্রা, প্রবোধ, নিলাম এবং নভমলিকা)। রাণির ছিল দুই সন্তান। কান্তি ও মানুর প্রত্যেকের একটি করে সন্তান ছিল।
রাণির (হরিলালের বড় মেয়ে) পুত্র নিলাম পরিখ তার দাদার (হরিলাল গান্ধী) একটি জীবনী লিখেছিলেন। যেটার শিরোনাম ছিল "গান্ধীজীর হারিয়ে যাওয়া রত্ন: হরিলাল গান্ধী"।
হরিলাল তার বাবার শ্রাদ্ধে এতোটাই পরিত্যক্ত অবস্থায় উপস্থিত হয়েছিলেন যে খুব কম মানুষই তাকে চিনতে পেরেছিল। ১৯৪৮ সালের ৮ জুন, যকৃৎের অসুখে মুম্বাই এর একটি হাসপাতালে হরিলাল শেষ নিঃশাস ত্যাগ করেন।
খুব অল্প সময়ের জন্য হরিলাল গান্ধী ইসলাম গ্রহণ করেছিলেন এবং নিজের নাম রেখেছিলেন আব্দুল্লা গান্ধী।
অবশেষে, তার মায়ের অনুরোধে, আর্য সমাজের মাধ্যমে হরিলাল গান্ধী পুনরায় হিন্দুধর্ম গ্রহণ করেন।
১৯৩৫ সালের জুনে, মহাত্না গান্ধী হরিলালকে চিঠি লিখেন ধর্ষন ও এলকোহলের অভিযোগে অভিযুক্ত করে।
৪০ একর এন্ড অ্যা মিউল ফিল্মওয়ার্কস

৪০ একর এন্ড অ্যা মিউল ফিল্মওয়ার্কস হচ্ছে আমেরিকান চলচ্চিত্রকার স্পাইক লি এর একটি প্রোডাকশন কোম্পানি।
পুনর্গঠনের বিখ্যাত পর্বের পর কোম্পানিটির নাম করন করা হয়। ১৮৬৫ সালে, উইলিয়াম টেকুমসেহ শের্মান বিশেষ ক্ষেত্র আদেশ ১৫ জারি করেন, যা জর্জিয়া উপকূল উপর কিছু বিমুক্ত কালো পরিবারকে ৪০ একর বিতরণের আদেশ, এবং আরো কিছু উদ্বৃত্ত সেনা খচ্চর বিতরণ করার আদেশ ছিল। রাষ্ট্রপতি আব্রাহাম লিংকনের হত্যার পর, রাষ্ট্রপতি অ্যান্ড্রু জনসন পুর্বের আদেশটি প্রত্যাহার করেন এবং জমি বিমুক্ত ক্রীতদাসদের ফিরিয়ে নিয়ে যান এবং পূর্ববর্তী মালিকদের এটা ফিরিয়ে দেন।
ব্যবস্থাপত্র ছাড়া লভ্য ঔষধ

ব্যবস্থাপত্র ছাড়া লভ্য ঔষধ বা চিকিৎসা ছাড়পত্র ছাড়া ঔষধ বলতে সেই সব ওষুধ বোঝায় যেগুলো ক্রেতার কাছে সরাসরি ব্যবস্থাপত্র (প্রেসক্রিপশন) ছাড়াই বিক্রি করা হয়। জরুরি প্রয়োজনে চিকিৎসকের পরামর্শ ছাড়াই নিজের উপসর্গ বুঝে গ্রহণযোগ্য মাত্রায় এ ওষুধ সেবন করতেও খুব একটা বাধা নেই।
অনেক ওষুধ এমন আছে যেগুলোর অপব্যবহার করা হয়। যেমন ব্যথা-বেদনা কমাতে বহুল ব্যবহৃত ওষুধ মরফিন, হেরোইন ইত্যাদি নেশা করতে অপব্যবহার করা হয়। প্রশাসনিক বা আইনগতভাবে সব ওষুধকে দুই ভাগে ভাগ করা হয়। একটি হল নিয়ন্ত্রিত ওষুধ, এগুলো কিনতে হলে রেজিস্ট্রার্ড ডাক্তারের ব্যবস্থাপত্র লাগে; আর অপরটি হল ব্যবস্থাপত্র ছাড়া লভ্য ওষুধ। এগুলো কিনতে রেজিস্ট্রার্ড ডাক্তারের ব্যবস্থাপত্র লাগে না। যেমন, জ্বর ও ব্যথা-বেদনা কমাতে প্রদাহবিরোধী- প্যারাসিটামল, এসপিরিন; সাধারণ সর্দি কাশির ওষুধ ক্লোরফেনার‍্যামিন ইত্যাদি কিনতে রেজিস্ট্রার্ড ডাক্তারের প্রেসক্রিপশন লাগে না। এগুলো ব্যবস্থাপত্র ছাড়া ওষুধ। সাধারণত, ওষুধের দোকানে গিয়ে কাউন্টারে দাঁড়িয়ে ব্যবস্থাপত্র দেখানো ছাড়াই এসব ওষুধ কেনা যায় যায় বলে এদের নামকরণ হয়েছে ব্যবস্থাপত্র ছাড়া লভ্য ওষুধ।
‘জাতীয় ওষুধ নীতি-২০১৪’র খসড়ায় চিকিৎসা ছাড়পত্র ছাড়া যেসব ওষুধ (ওটিসি) খুচরা বিক্রি করা হয় তার তালিকা করে বিক্রির একটি নিয়ম নির্ধারণ করা হয়েছে। এ ছাড়া চিকিৎসা ব্যবস্থাপত্র অনুযায়ী ওষুধ বিক্রির ক্ষেত্রেও শর্ত দেয়া হয়েছে। অত্যাবশ্যকীয় ওষুধের তালিকাও নতুন করে তৈরি করা হয়েছে। আগে অত্যাবশ্যকীয় তালিকায় ওষুধ ২০৯টি থাকলেও এখন তা সংযোজন-বিয়োজন করে ২৫৪টি করা হয়েছে। ব্যবস্থাপত্র ছাড়া (ওটিসি) যেসব ওষুধজাতীয় খাদ্য বিক্রি করা হচ্ছে তা আইন করে নিয়ন্ত্রণ করার জন্য সুপারিশ করা হয়েছে।
লোবোসা

লোবোসা () অ্যামিবোজোয়া পর্বের একটি উপপর্ব।
সাধারণতঃ সমস্ত ফ্ল্যাজেলা বিহীন, ভোঁতা কন্দাকৃতি সিউডোপড যুক্ত অ্যামিবোজোয়া প্রজাতিকে লোবোসা উপপর্বের অন্তর্ভুক্ত করা হয়ে থাকে। ১৯৯৬ খ্রিস্টাব্দে টমাস ক্যাভেলিয়র-স্মিথ ও চাও তাঁদের গবেষণাপত্রে মত দেন যে, আর্ক্যামিবা ও মাইসিটোজোয়া লোবোসা উপপর্বের সঙ্গে ঘনিষ্ঠ সম্পর্কযুক্ত এবং পার্কোলোজোয়া ও এই উপপর্বের মধ্যে কোন সম্পর্ক নেই।
নিয়ন্ত্রিত ওষুধ

প্রশাসনিক বা আইনগতভাবে সব ওষুধকে দুই ভাগে ভাগ করা হয়। একটি হল নিয়ন্ত্রিত ওষুধ বা কন্ট্রোলড ওষুধ, এগুলো কিনতে হলে রেজিস্ট্রার্ড ডাক্তারের প্রেসক্রিপশন লাগে; আর অপরটি হল ওভার দ্য কাউন্টার ওষুধ। এগুলো কিনতে রেজিস্ট্রার্ড ডাক্তারের প্রেসক্রিপশন লাগে না। যেমন, জ্বর ও ব্যথা-বেদনা কমাতে প্রদাহবিরোধী- প্যারাসিটামল, এসপিরিন; সাধারণ সর্দি কাশির ওষুধ ক্লোরফেনার‍্যামিন ইত্যাদি কিনতে রেজিস্ট্রার্ড ডাক্তারের প্রেসক্রিপশন লাগে না। এগুলো ওভার দ্য কাউন্টার ওষুধ। সাধারণত, ওষুধের দোকানে গিয়ে কাউন্টারে দাঁড়িয়ে প্রেসক্রিপশন দেখানো ছাড়াই এসব ওষুধ কেনা যায় যায় বলে এদের নামকরণ হয়েছে ওভার দ্য কাউন্টার ওষুধ। সাধারণত যে সব ওষুধের অপব্যবহার হয়, সে গুলোকে নিয়ন্ত্রিত ওষুধ বা কন্ট্রোলড ওষুধ হিসেবে গণ্য করা হয়। এগুলো কিনতে হলে রেজিস্ট্রার্ড ডাক্তারের প্রেসক্রিপশন লাগে।
বাংলাদেশে ১৯৮২ সালের জাতীয় ওষুধ নীতির মাধ্যমে ফেনসিডিল ও এলকোহলযুক্ত হোমিওপ্যাটেন্ট ওষুধসহ নেশার উপকরণরূপে ব্যবহৃত হতে পারে বা ওষুধের অপব্যবহার হতে পারে এমন কতিপয় হেলথ টনিক, ট্যাবলেট, সিরাপ ইত্যাদির উৎপাদন ও বিপণন নিষিদ্ধ করা হয়। ১৯৮৪ সালে আফিম এবং মদের বিকল্প সুরা নিষিদ্ধ করা হয়। ১৯৮৭ সালে দেশে গাঁজার চাষ বন্ধ এবং ১৯৮৯ সালে সকল গাঁজার দোকান তুলে দেয়া হয।
টিউবিউলিনিয়া

টিউবিউলিনিয়া () অ্যামিবোজোয়া পর্বের অন্তর্গত লোবোসা উপ-পর্বের একটি শ্রেণী বিশেষ।
টিউবিউলিনিয়া শ্রেণীর অন্তর্গত অ্যামিবোজোয়া প্রজাতিরা একটি চোঙের আকৃতি ধারণ করে অথবা বহু চোঙাকৃতি সিউডোপড গঠন করে চলন কার্য সম্পন্ন করে। এই সিউডোপডের মধ্য দিয়ে একটি ধারাতে দানাদার এন্ডোপ্লাজম প্রবাহিত হয় এবং কোন শাখা সিউডোপড গঠিত হয় না। এই বৈশিষ্ট্য এই শ্রেণী অন্য শ্রেণীর অ্যামিবোজোয়া থেকে পৃথক করে।
বোভি জাহ্‌ন দানাদার এন্ডোপ্লাজম দ্বারা গঠিত সিউডোপড যুক্ত সকল অ্যামিবোজোয়া প্রজাতিকে একটি শ্রেণীতে অন্তর্ভুক্ত করেছিলেন। পরবর্তীকালে অণু জীববিজ্ঞানের গবেষণা থেকে জানা যায় যে, লোবোসা উপপর্বের বহিরাবরণযুক্ত ও কিছু বহিরাবরণবিহীন অ্যামিবোজোয়া একই শ্রেণীভুক্ত, যাদেরকে একত্রে টিউবিউলিনিয়া শ্রেণীর অন্তর্গত করা হয়।
অত্যাবশ্যকীয় ওষুধের তালিকা

অত্যাবশ্যকীয় ওষুধের তালিকা বা এসেনশিয়াল ড্রাগ লিস্ট (অথবা এসেনশিয়াল মেডিসিন লিস্ট), হল একটি জনগোষ্ঠী বা দেশের জন্য তৈরিকৃত ওষুধের একটি তালিকা, যাতে ওই জনপদ বা গোষ্ঠী বা দেশে সচরাচর যে সমস্ত রোগের প্রাদুর্ভাব দেখা যায়, সেই রোগ সমূহের জন্য নিত্য প্রয়োজনীয় সকল ওষুধ লিপিবদ্ধ থাকে। অত্যাবশ্যকীয় ওষুধের তালিকা অনুযায়ী ওই নিত্য প্রয়োজনীয় ওষুধ গুলো উৎপাদন অব্যাহত রেখে নির্দিষ্ট মূল্যে ভোক্তার কাছে সহজলভ্য করা হয়।
বিশ্ব স্বাস্থ্য সংস্থার সংজ্ঞা আনুযায়ী সেই ওষুধ গুলো অত্যাবশ্যকীয় ওষুধের তালিকায় থাকে যেগুলো একটি জনপদ বা গোষ্ঠী বা দেশের বেশিরভাগ মানুষের স্বাস্থ্য সেবার প্রয়োজন মেটাতে পারে, এবং এজন্য এ নিত্য প্রয়োজনীয় ওষুধগুলো সব সময় পর্যাপ্ত পরিমাণে যথাযত ওষুধ আকারে সহজলভ্য হতে হবে, এবং এসকল ওষুধের মূল্য সাধারণ মানুষের ক্রয় ক্ষমতার মধ্যে থাকতে হবে।
বিশ্ব স্বাস্থ্য সংস্থা ১৯৭৭ সাল থেকে শুরু করে অদ্যাবধি তাদের নমুনা অত্যাবশ্যকীয় ওষুধের তালিকা বা মডেল এসেনশিয়াল মেডিসিন লিস্ট প্রতি দুই বছর পর পর হালনাগাদ করে। বিশ্ব স্বাস্থ্য সংস্থার বর্তমান নমুনা অত্যাবশ্যকীয় ওষুধের তালিকা বা মডেল এসেনশিয়াল মেডিসিন লিস্টটি ১৯ তম এবং শিশুদের জন্য প্রনীত বিশ্ব স্বাস্থ্য সংস্থার অত্যাবশ্যকীয় ওষুধের তালিকাটি এপ্রিল ২০১৫ তে হালনাগাদকৃত। 
বাংলাদেশে ১৯৮২ সালের ওষুধনীতির সংশোধন করে জাতীয় ওষুধ নীতি-২০০৫ প্রণয়ন করে বাংলাদেশ সরকার। কিন্তু এ নীতিতে অত্যাবশ্যকীয় ওষুধের কোনো তালিকা ছিল না। ২০০৮ সালে ২০৯টি ওষুধকে অত্যাবশ্যকীয় হিসেবে নির্ধারণ করা হয়। কিন্তু নানামুখী চাপে ওই তালিকা বাস্তবায়ন করা সম্ভব হয়নি। ফলে ২১ বছর আগে নির্ধারিত ১১৭টি আইটেমের ওষুধই অত্যাবশ্যকীয়ের তালিকায় রয়ে গেছে। আবার এসব আইটেমের মধ্যে অর্ধেকেরও বেশি বর্তমানে অকার্যকর হয়ে গেছে।
অ্যামিবিডা

অ্যামিবিডা () অ্যামিবোজোয়া পর্বের লোবোসা উপ-পর্বের টিউবিউলিনিয়া শ্রেণীর টিউবিউলিনিডা বর্গের অন্তর্গত একটি পরিবার বিশেষ।
টিউবিউলিনিয়া শ্রেণীর অন্যান্য পরিবারের মত অ্যামিবিডা পরিবারের সদস্যরা একটি চোঙের আকৃতি ধারণ করে অথবা বহু চোঙাকৃতি সিউডোপড গঠন করে চলন কার্য সম্পন্ন করে। এই সিউডোপডের মধ্য দিয়ে একটি ধারাতে দানাদার এন্ডোপ্লাজম প্রবাহিত হয় এবং কোন শাখা সিউডোপড গঠিত হয় না। এই পরিবারের প্রজাতিদের একটি সিউডোপড চলনকার্যের প্রধান অঙ্গ হিসেবে কাজ করে।
ইসলামাবাদ ইউনাইটেড

ইসলামাবাদ ইউনাইটেড () হল ইসলামাবাদের প্রতিনিধিত্বমূলক পাকিস্তান সুপার লিগের একটি ফ্রাঞ্চাইজ ক্রিকেট দল। দলটিকে ২০১৫ সালে পাকিস্তান ক্রিকেট বোর্ড (পিসিবি) কর্তৃক পাকিস্তান সুপার লিগ ক্রিকেট প্রতিযোগিতার জন্য অনুমোদন দেওয়া হয়। দলটির মালিকানায় রয়েছেন ভেঞ্চার ক্যাপিটাল লাওনিন গ্লোবাল স্পোর্টস।
২০১৫ সালে পিসিবি পাকিস্তান সুপার লিগের প্রথম উদ্বোধনী মৌসুমে ২০১৬ সালের ফেব্রুয়ারিত প্রতিনিধিত্ব করবে বলে ঘোষণা দেয়। ২০১৫ সালের ৩ ডিসেম্বরে পিসিবি পাঁচটি সিটি-ভিত্তিক এবং ফ্র্যান্চাইজিং মালিকদের সমন্বয়ে পাকিস্তান সুপার লিগের প্রথম মৌসুম উন্মোচন করেন। ইসলামাবাদ ইউনাইটেডকে ফ্রাঞ্চাইজিং "ভেঞ্চার ক্যাপিটাল কোম্পানি" (লাওনিন গ্লোবাল স্পোর্টস) $১৫ মিলিয়ন মার্কিন ডলারের বিনিময় কিনে নেয়।
তালিকায় আন্তর্জাতিক ক্রিকেটারদের গাঢ় রং দ্বারা চিহ্নিত করা হয়েছে।
জিনস, ব্রেইন এন্ড বিহেভিয়ার

জিনস, ব্রেইন এন্ড বিহেভিয়ার (জি২বি নামেও পরিচিত) একটি পিয়ার রিভিউ অনলাইন বৈজ্ঞানিক জার্নাল যা  শুধুমাত্র আচরণগত, স্নায়বিক, এবং মানসিক বংশগতির গবেষণা প্রকাশ করে থাকে। এটা ইন্টারন্যাশনাল বিহেভিয়ারাল এন্ড নিউরাল জেনেটিক্স সোসাইটির পক্ষ থেকে উইলি-ব্ল্যাকওয়েল দ্বারা প্রকাশিত হয়। জার্নালটি একটি ত্রৈমাসিক হিসাবে ২০০২ সালে প্রতিষ্ঠিত হলেও বর্তমানে মাসিক হিসেবে প্রকাশিত হয়। জি২বি একটি হাইব্রিড ওপেন এক্সেস জার্নাল হলেও, এর প্রকাশনার বিষয়বস্তু প্রকাশের দুই বছর পর অনলাইনে বিনামূল্যে প্রকাশ করা হয়।
"জিনস, ব্রেইন এন্ড বিহেভিয়ার" ইন্টারন্যাশনাল বিহেভিয়ারাল এন্ড নিউরাল জেনেটিক্স সোসাইটির পক্ষ থেকে উইলি-ব্ল্যাকওয়েল দ্বারা প্রকাশিত হয়। ভলিউম ১ ২০০২ সালে প্রকাশিত হয়েছিল এবং ত্রৈমাসিক হিসাবে প্রকাশিত থাকে। নিবন্ধের সংখ্যা বৃদ্ধি পাওয়ায় এটা দ্বি মাসিক হিসেবে প্রকাশনা শুরু করে, ২০০৬ সাল থেকে বছরে ৮ টি, এবং  ২০১৪ সাল থেকে মাসে একটি করে প্রকাশিত হচ্ছে।  নিবন্ধ গুলো উইলি অনলাইন লাইব্রেরির মাধ্যমে অনলাইনে প্রকাশিত হয় অথবা,  ১২ মাসের নিষেধাজ্ঞা পর, ইবিএসসিওহোস্ট এ। লেখক নিবন্ধটি ওপেন এক্সেস হবে কিনা তা নির্ধারণ করতে পারেন। সকল নিবন্ধ ই প্রকাশের২৪ মাস পর অনলাইনে বিনামূল্যে প্রকাশ করা হয়। জার্নালটির মূলত প্রিন্ট ও ইলেকট্রনিক উভয় সংস্করণ প্রকাশিত হত, কিন্তু ২০১৪ সাল থেকে শুধুমাত্র অনলাইনে প্রকাশিত হয়।
প্রতিষ্ঠাতা প্রধান সম্পাদক ছিলেন উইম ক্রুসো (ফ্রেঞ্চ ন্যাশনাল সেন্টার ফর সাইন্টিফিক রিসার্চ), ২০১২ সালে এন্ড্রু হোমস (ন্যাশনাল ইন্সটিটিউট অন অ্যালকোহল অ্যাবিউস অ্যান্ড অ্যালকোহলিসম) যার স্থলাভিষিক্ত হন।
তৃতীয় বৎসরের মধ্যেই, "জিনস, ব্রেইন এন্ড বিহেভিয়ার" ১৪০০ টি একাডেমিক গ্রন্থাগারে স্থান করে নেয় "জার্নাল সাইটেশন রিপোর্টস "অনুসারে ২০১৪ সালে এর ইমপ্যাক্ট ফ্যাক্টর ছিল ৩.৬৬১, র‍্যাঙ্কিং ছিল ২৫২ টি 'নিউরোসাইন্স' ক্যাটাগরির জার্নালের মধ্যে ৮০তম এবং 'বিহেভিয়ারাল সাইন্স' ক্যাটাগরির ৫১টি জার্নালের ৭ম।
যে পাঁচটি জার্নাল থেকে ২০১৫ সালে সর্বাধিক উদ্ধৃত হয়েছে তাদের মধ্যে "জিনস, ব্রেইন এন্ড বিহেভিয়ার "রয়েছে, তারা হল (সর্বাধিক উদ্ধৃতের ক্রম অনুসারে) "পিএলওএস ওয়ান, বিহেভিয়ারাল ব্রেইন রিসার্চ, জিনস, ব্রেইন এন্ড বিহেভিয়ার, ফ্রন্টেইয়ারস ইন বিহেভিয়ারাল ব্রেইন রিসার্চ" এবং "সাইকো ফার্মাকোলোজি"। যে পাঁচটি জার্নাল ২০১৫ সালে "জিনস, ব্রেইন এন্ড বিহেভিয়ার" এ প্রকাশিত নিবন্ধ থেকে সর্বাধিক উদ্ধৃতি ব্যবহার করেছে তারা হল "দ্য জার্নি অব নিউরোসাইন্স, ন্যাচার, প্রসিডিং অব দ্য ন্যাশনাল একাডেমী অব সাইন্স, জিনস, ব্রেইন এন্ড বিহেভিয়ার" এবং" আমেরিকান জার্নাল অব হিউম্যান জেনেটিক্স"।
জার্নালটি মাউস মিউট্যান্ট গবেষণা প্রকাশনার জন্য মান নির্ধারণ করেছে। বেশিরভাগ মাউস মিউট্যান্ট গবেষণায় পদ্ধতিগত ত্রুটি থাকার কারণে তা মারাত্মকভাবে ভ্রান্ত বৈজ্ঞানিক সিদ্ধান্তে উপনীত করে, 
সময়, প্রচেষ্টা এবং গবেষণার সম্পদ নষ্ট করে এবং  ত্রুটিপূর্ণ গবেষণার জন্য জীবন্ত প্রানিদের অপ্রয়োজনীয় ব্যবহারের নৈতিক সমস্যার সৃষ্টি করে। নির্ধারিত মানটি ধীরে ধীরে এ ক্ষেত্রের জন্য গ্রহণযোগ্য হয়ে উঠছে।
জেনেস, ব্রেইন এন্ড বিহেভিয়ার যেখানে সার-সংক্ষিপ্ত ও নিবন্ধিত:
ওয়েব অব সাইন্সের মতে, নিম্ন লিখিত তিনটি নিবন্ধ সর্বাধিক বার উদ্ধৃত হয়েছে (>২৫০ বার):
মধেশী জাতি

মধেশী বা মধেসি (নেপালি: ) জাতি নেপালের দক্ষিণভাগে ও বিহারের উত্তরাংশের সমতলে বসবাসকারি মানুষদেরকে বলাহয়। ভারত ও নেপালের যে অংশে মধেশী জাতি বাসকরে একত্রে সেই অঞ্চলকে মধেশ বলাহয়। মধেশ শব্দটি মধ্যদেশ শব্দের অপভ্রংশ রূপ; এবং মধেশ শব্দটি থেকেই মধেশী শব্দটির উৎপত্তি।
নেপাল ও বিহারের মধেশীদের মধ্যে সাংস্কৃতিক বা শারিরিক গঠনগত কনো তফাৎ নেই (যেমন:- ভারত ও বাংলাদেশের বাঙালি)।
প্রাচীনকালে অবাধ ও মিথিলা আলাদা-আলাদা রাজ্য ছিলো। কিন্তু ১৭০০ শতাব্দীতে নেপালের রাজা নেপালের ক্ষুদ্র-ক্ষুদ্র রাজ্যগুলিকে একত্রীকরণ শুরু করেন। এভাবে ছোটো রাজ্যগুলি জয় করার সাথেসাথে অবাধ ও মিথিলা রাজ্যের কিছু অংশও কব্জা করেন। তারপর ভারতে ইংরেজ শাসন শুরু হলে ইংরেজরা অন্য রাজ্যের সাথে অবাধ ও মিথিলা রাজ্যেও তারা দখল করে। ১৯৪৭ সালে ভারত স্বাধীনতা লাভকরে, ও ইংরেজদের দখলকৃত অবাধ ও মিথিলা ভারতের হয় এবং নেপালদ্বার জয়কৃত অংশ নেপালেই থেকেযায়। এভাবে মধেশীরার নেপাল ও ভারতের মধ্যে রাজনৈতিকভাবে আলাদা হয়ে বসবাস করছে।
মধেশী জাতির লোকেরা সাধারণত বিহারে উত্তরাংশে প্রচলিত ভাষায় কথা বলে অর্থাৎ মৈথিলী, ভোজপুরি, ও অবাধী এছাড়া যারা পশ্চিমবঙ্গের সীমান্ত তরাই অঞ্চলে বাসকরে তারা বাংলার উপভাষা রাজবংশী ভাষাতেও কথা বলে।
নভেম্বর ২০১৫ সালে নেপালে সম্পূর্ণভাবে সেদেশের সংবিধান পরিবর্তন করা হয়। পরিবর্তিত সংবিধানের আগের সংবিধানে মধেশীদের যে অধিকার ছিলো পরিবর্তিত সংবিধানে তা আরো কম করা হলে নেপালের মধেশীরা সরকারের বিরুদ্ধে আন্দোলন শুরু করে। এই আন্দোলোনের কারণে ভারত সরকার ও নেপাল সরকারের মধুর সম্পর্কেও ফাটল ধরে। এই আন্দোলনে অন্তত পঞ্চাশজন লোক মারাগেছেন পুলিশের গুলিতে।
খালিদ লতিফ

খালিদ লতিফ (), (জন্ম: ৪ নভেম্বর ১৯৮৫ করাচি) হলেন একজন পাকিস্তানি ক্রিকেটার।
একজন ডানহাতি উদ্বোধনী ব্যাটসম্যান হিসেবে লতিফের অসাধারন অধিনয়াকত্বের সুবাদে ২০০৪ সালের অনূর্ধ্ব-১৯ ক্রিকেট বিশ্বকাপ জিতে নেয়। তিনি ২০০৮ সালে জিম্বাবুয়ের বিপক্ষে ফয়সালাবাদে অনুষ্ঠিত একদিনের আন্তর্জাতিক ক্রিকেটে আত্মপ্রকাশ করেন। খালিদ ২০০৯ সালের ৩ নভেম্বর আবুধাবির শেখ জায়েদ স্টেডিয়ামে অনুষ্ঠিতব্য একদিনের আন্তর্জাতিক ম্যাচে ১১২ বলে ৬৪ রান করেন; যেখানে নিউজিল্যান্ডের বিপক্ষে ১৩৮ রানের বিশাল ব্যবধানে জয়ী হয়।
২০১০ সালের জানুয়ারীতে পার্থে অনুষ্ঠিতব্য অস্ট্রেলিয়ার বিরুদ্ধে ৫ম একদিনের আন্তর্জাতিক একটি ম্যাচ চলাকালে লতিফ পিছন থেকে দর্শকদের ধাক্কার মুখে পড়েন; যার ফলে তিনি মাটিতে পড়ে যান। পরবর্তীতে আইসিসি নিরাপত্তা ভঙ্গ করার কারণ দেখিয়ে একটি বিস্তারিত প্রতিবেদন জানতে চেয়ে ক্রিকেট অস্ট্রেলিয়াকে তলব করে।
লতিফের অসাধারণ অধিনায়কত্বের সুবাদে ২০১০ সালে এশিয়ান গেমসে পাকিস্তান ক্রিকেট দলের স্বর্ণ পদক জিততে সাহায্য করেন।
নেভাডা স্টেট রুট ৫৬৪

নেভাডা স্টেট রুট ৫৬৪(এসআর ৫৬৪) যুক্তরাষ্ট্রের নেভাডাতে অবস্থিত একটি রাজ্য মহাসড়ক। এসআর ৫৬৪ ৮.২২৫ মাইল (১৩.২৩৫ কি.মি.) লম্বা। পূর্ব-পশ্চিম মুখী রাস্তাটি লাস ভেগাস ভ্যালির দক্ষিণ-পূর্ব দিকে পড়েছে। রাস্তাটি হেন্ডারসন হয়ে আই-২১৫, আই-৫১৫/ ইউএস ৯৩/ইউএস ৯৫ কে যুক্ত করে লেকমেডের সাথে। এসআর ১৪৬ এর একটি অংশ নিয়ে ২০০২ সালে রাস্তাটি তৈরী করা হয়।
লাস ভেগাস বেল্টওয়ের একটি চলতি সড়ক হিসেবে আই-২১৫, আই-৫১৫/ ইউএস ৯৩/ইউএস ৯৫ এর সংযোগ-সড়ক থেকে এসআর ৫৬৪ এর জন্ম। সেখান থেকে রাস্তাটি লেকমেড পার্কের দিকে পূর্বদিকে চলতে থাকে তারপর হেন্ডারসন শহরতলীতে এসআর ৫৮২ কে অতিক্রম করে। হেন্ডারসনে এসআর-৫৬৪ উত্তর পশ্চিমে মোড় নিয়ে আবাসিক এলাকায় প্রবেশ করে। এরপর পূর্বদিকে লেকমেড ন্যাশনাল রিক্রিয়েশান এরিয়া হয়ে পার্কটিতে প্রবেশ করে। লেক লাস ভেগাস হয়ে রাস্তাটা পূর্বদিকে চলতে থাকে। প্রত্যেকদিন গড়ে ৫২,৫০০ টি যানবাহন চলাচল করে পশ্চিমপ্রান্ত দিয়ে।
১৯৭০ সালে এসআর ৫৬৪ কে নামকরণ করা হয়। এসআর ৪১ কে ভাগ করে দুটি রাজ্য সড়কে পরিনত করা হয়। রাস্তাটি হেন্ডারসন হয়েআই-১৫/ ইউএস ৯৩/ইউএস ৯৫ কে যুক্ত করে লেকমেডের সাথে। রাস্তার কিছু অংশ ১৯৮৫ থেকে ১৯৮৬ সালের দিকে তৈরী করা হয়। এদিকে ১৯৮৯-৯০ সালে এসআর ১৪৬ এর ইন্টারচেঞ্জ তৈরী করা হয়। এবং ১৯৯৫-৯৬ সাল নাগাদ রাস্তাটি পুরোপুরি তৈরী হয়ে যায়। পরে আই-৫১৫ কে যুক্ত করা হয় এর সাথে। অন্যদিকে একই সময় লেকমেড এলাকা থেকে এসআর ১৪৭ কে বাদ দিয়ে এসআর ১৪৬ কে যুক্ত করা হয়। তারপর অন্যান্য রাস্তা আই-২১৫, ইউএস ৯৩, ইউএস-৯৫ কে সময়ে সময়ে যুক্ত করা হয়। ২০০২ সালের দিকে সব রাস্তা জুড়ে দিয়ে এসআর ৫৬৪ তৈরী করা হয় এবং ২০০৫ সাল নাগাদ পুরো কাজ শেষ হয়।
ওয়াশিংটন স্টেট রুট ২২১

স্টেট রুট ২২১ (এসআর-২২১) একটি ২৫ মাইল (৪১.৭৫ কি.মি.) দীর্ঘ রাজ্য মহাসড়ক। সড়কটি যুক্তরাষ্ট্রের ওয়াশিংটনের বেন্টন কাউন্টিতে অবস্থিত। রাস্তাটি পিটারসনের ইউনি-কর্পোরেটেড কমিউনিটি কে কাউন্টি সিট প্রোসার এর সাথে যুক্ত করেছে। সেই ১৯২৬ সাল থেকেই রাস্তাটি বিদ্যমান এবং ১৯৩৭ সালে একে প্রাইমারি স্টেট হাইওয়ে-৮ই নাম দেয়া হয়। পরবর্তিতে ১৯৬৭ সালে রাস্তাটির নামকরণ বদলে এসআর-২২১ করা হয়।
রাস্তাটির উত্তর প্রান্তবিন্দু অবস্থিত প্রোসার এলাকার এসআর-২২ এ এবং দক্ষিণ প্রান্তবিন্দু অবস্থিত পিটারসন এলাকার এসআর-১৪ তে। রাস্তাটি মূলত এদের সংযোগসড়ক হিসেবে কাজ করে। এসআর-২২১ পিটারসনের ইউনি-কর্পোরেটেড কমিউনিটি থেকে দুই-লেন বিশিষ্ট একটি রাস্তা হিসেবে উত্তরের গ্রাম্য এলাকা ধরে চলতে থাকে। তারপর রাস্তাটি বেশ কিছু গ্রামীণ সড়ককে অতিক্রম করে পশ্চিম দিকে মোড় নেয়। আবারো সামান্য এগিয়ে উত্তর দিকে মোড় নেয়। তারপর হর্স হ্যাভেন হিল অতিক্রম করে দক্ষিণ পোসারের এসআর-২২ এ গিয়ে সমাপ্ত হয়।
প্রতি বছর ওয়াশিংটন স্টেট ডিপার্টমেন্ট অব ট্রান্সপোর্টেশান (ডব্লিউএসডিওটি) রাস্তাটিতে বেশ কিছু সার্ভে করে থাকে। ২০০৯ সালের ডব্লিউএসডিওটির পরিসংখ্যান মোতাবেক দৈনিক গড় গাড়ি চলাচলের পরিমাণ ২০০০ থেকে ২৫০০ এর মধ্যে ওঠানামা করে।
রাস্তাটি ১৯২৬ সাল থেকেই বিদ্যমান। যদিও তখন রাস্তাটির কোন নামকরণ করা হয়নি। অতপর ১৯৬৭ সালে রাস্তাটির নামকরণ করা হয় এসআর-২২১, যদিও তার আগে ১৯৩৭ সালের দিকে এর নাম প্রাইমারি স্টেট হাইওয়ে-৮ই দেওয়া হয়েছিল। 
এসআর-২২১ যে এলাকায় অবস্থিত, সেখানে প্রতিবছর প্রচুর বাতাস প্রবাহিত হয়, যা গাড়ি চলাচলে সমস্যা করে। তাই ২০০৩,২০০৪, এবং ২০০৫ সালে রাস্তাটি বন্ধ রাখতে হয়েছিল, তখন হর্স হ্যাভেন হিল এলাকায় ধুলা উড়ে দৃষ্টিসীমা শুন্যে নেমে এসেছিল।
পুরো রাস্তাটি ইউনি-কর্পোরেটেড বেন্টন কাউন্টিতে অবস্থিত।
হরিপ্ৰসাদ বরুয়া

হরিপ্ৰসাদ বরুয়া () আসামের একজন প্ৰসিদ্ধ প্রকৌশলী, সু-সাহিত্যিক, শিক্ষাবিদ তথা প্ৰশাসক । তিনি স্বাধীনোত্তর আসামের প্ৰথম প্রধান প্রকৌশলী এবং মুখ্য সচিব ছিলেন।
হরিপ্ৰসাদ বরুয়ার জন্ম হয় ১৮৮৯ সালের ১১ এপ্ৰিল তারিখে গোলাঘাট জেলার খুমটাইত। তিনি ১৯০৪ সালে গোলাঘাট বেজবরুয়া স্কুল থেকে প্ৰথম বিভাগে প্ৰবেশিকা পরীক্ষায় ঊত্তীৰ্ণ হওয়ার পর ১৯০৭ সালে কটন মহাবিদ্যালয় থেকে এফ.এ. পরীক্ষায় ঊত্তীৰ্ণ হন। তারপর তিনি কলকাতা গিয়ে শিবপুরের বেঙ্গল সিভিল ইঞ্জিনীয়ারিং কলেজ থেকে ১৯১৫ সালে দ্বিতীয় শ্ৰেণীতে প্ৰথম স্থানলাভ করে বি.ই. পরীক্ষা পাস করেন।
হরিপ্ৰসাদ বরুয়া প্ৰথমে আসাম সরকারের ইঞ্জিনীয়ারিং বিভাগে এপ্ৰেন্টিস ইঞ্জিনীয়ার হিসাবে যোগদান করেন। ১৯১৬ সালে তিনি Imperial and Provincial Service of Engineers এ যোগদান করেন। এই সেবাকে পরবর্তীতে ভারতীয় ইঞ্জিনিয়ারিং সেবা (Indians Service of Engineers, সংক্ষেপে ISE) বলে নামকরণ করা হয়। এই সম্মান লাভ করা মুষ্টিমেয় ভারতীয়র ভিতর বরুয়া অন্যতম এবং অসমীয়ার ভিতর প্ৰথম। ১৯১৮ সালে সহকারী ইঞ্জিনীয়ার এবং ১৯২৮ সালে ভারপ্রাপ্ত ইঞ্জিনীয়ার পদোন্নতি হয়। তিনি মাৰ্চ, ১৯৩০ থেকে জুন, ১৯৩১ পর্যন্ত, পুনের ১৯৩৪ সাল থেকে গড়কাপ্তানি বিভাগের অতিরিক্ত সচিব এবং সহকারী মুখ্য ইঞ্জিনীয়ার হিসাবে কাৰ্যনিৰ্বাহী ছিলেন। ভারত স্বাধীন হওয়ার পর তিনি আসামের মুখ্য ইঞ্জিনীয়ার এবং রাজ্যের গড়কাপ্তানী সচিব হয়েছিলেন।
হরিপ্ৰসাদ বরুয়া আসামের বানপানীর সমস্যাটির প্ৰতি গভীরভাবে মনোনিবেশ করেছিলেন। তার জনপ্ৰিয় "বিজ্ঞান জেউতি" ম্যাগাজিনে সেই সম্পৰ্কে একটি প্ৰবন্ধ লিখেছিলেন।
হরিপ্ৰসাদ বরুয়া শিশু-সাহিত্যিক হিসেবেও জনপ্ৰিয় ছিলেন । তার প্ৰকাশিত গ্রন্থসমূহ হল- মইনা, একপক্ষ, বিরচতীয়ার দেশ এবং অঙ্ক-ধারাপাত । অপ্ৰকাশিত গ্রন্থ- আদি অন্ত, আগুয়ান এবং এখন চিঠি । এছাড়াও সাহিত্য এবং বিজ্ঞান বিষয়ের ভালেমানের প্ৰবন্ধ বিভিন্ন ম্যাগাজিনের পাতায় প্রকাশিত হয়েছে। তিনি ১৯৫৮ সালে তিনিচুকীয়া তে অনুষ্ঠিত অসম সাহিত্য সভার বিজ্ঞান অধিবেশনের সভাপতি ছিলেন এবং ১৯৬৮-৭০ সালে অসম বিজ্ঞান সমিতির সভাপতি ছিলেন ।
শিলং এর মুকুল ক্লাব, অসম ক্লাব, বিজ্ঞান পরিষদ ইত্যাদি অনুষ্ঠানের সাথে হরিপ্ৰসাদ বরুয়া জড়িত ছিলেন । তার প্রচেষ্টাতে ১৯৫৩ সালে শিলং এ অসম সাহিত্য সভার দ্বাবিংশ অধিবেশটি অনুষ্ঠিত হয়েছিল । গুয়াহাটি বিশ্ববিদ্যালয় স্থাপনের ক্ষেত্ৰে বরুয়ার যথেষ্ট অবদান আছে । শিলঙে ‘গণেশ দাস চিকিৎসালয়’ স্থাপনের জন্য তার অগ্রণী ভূমিকা ছিল । তার প্ৰচেষ্টাতে শিলং এ রেডক্ৰস হস্পিটেল এবং মাতৃ মংগল কেন্দ্ৰ স্থাপন করা হয় । হরিপ্ৰসাদ বরুয়াকে আসামের রেডক্ৰস সোসাইটির জনক বলা হয়।
১৯৭৪ সালের ১৩ জানুয়ারীতে হরিপ্ৰসাদ বরুয়ার মৃত্যু হয় ।
দুররানি

দুররানি (পশতু : دراني‎) বা আবদালি (পশতু: ابدالی‎) হল আফগানিস্তান ও পাকিস্তানের একটি প্রধান সারবানি পশতুন গোত্রীয় কনফেডারেশন। এছাড়াও দুররানিদেরকে আবদালি বলেও সম্বোধন করা হয়। এটি প্রাচীন এবোদালো (ব্যাক্ট্রিয়ান: "ηβοδαλο" / "Hephthalites") থেকে উৎপত্তি হয়ে থাকতে পারে। ১৭৪৭ সালে দুররানি সাম্রাজ্য প্রতিষ্ঠার পর থেকে তাদের "দুররানি" বলা হয়ে থাকে। হিসাব অনুযায়ী দুররানিদের সংখ্যা আফগানিস্তানের জনসংখ্যার মোটামুটি ১৬% বা ৫০,০০,০০০। দুররানিদের আফগানিস্তান ও পাকিস্তান জুড়ে পাওয়া যায়। তবে বৃহৎ সংখ্যায় তাদের দক্ষিণ আফগানিস্তানে দেখতে পাওয়া যায়। এছাড়াও পূর্ব, পশ্চিম ও মধ্য আফগানিস্তানে তাদের অল্প আকারে পাওয়াযায়। পাকিস্তানের খাইবার পাখতুনখোয়া এবং পাঞ্জাব প্রদেশে অনেক দুররানিদের দেখতে পাওয়া যায়। কাবুলের দুররানিরা সাধারণত পশতু ও দারি ভাষী হয়ে থাকে। সাদুজাই ও বারাকজাইরা দুররানিদের থেকে উদ্ভূত হয়েছে।
প্রায় ৭ম শতাব্দী থেকে ১৮শ শতাব্দীর মধ্যভাগে আহমেদ শাহ দুররানি কর্তৃক দুররানি সাম্রাজ্য প্রতিষ্ঠার আগ পর্যন্ত তাদের "আবদালি " পরিচিত ছিল। আহমেদ শাহ এসময় "পাদশাহ দুর-ই দুররান" (বাদশাহ, "যুগের মুক্তা") উপাধি ধারণ করেছিলেন। একটি লয়া জিরগার পরে তিনি পশতুন গোট্রগুলোকে একতাবদ্ধ করেন এবং তার নাম আহমেদ শাহ আবদালির পরিবর্তে আহমেদ শাহ দুররানি হিসেবে ব্যবহার শুরু হয়। 
আবদালিদের উৎপত্তি হেফথালিদের থেকে হয়ে থাকতে পারে। আবদালিদের ঐতিহ্যবাহী গোত্রীয় লোককাহিনীতে কাইস আবদুর রশিদের উল্লেখ রয়েছে যাকে পাখতুন জাতিগোষ্ঠীর প্রতিষ্ঠাতা হিসেবে ধারণা করা হয়। কাইস আবদুর রশিদের তিন পুত্রের অন্যতম ছিলেন সারবানি। সারবানির প্রথম পুত্র ছিলেন শরফউদ্দিন, শরফউদ্দিনের জ্যেষ্ঠ পুত্র ছিলেন তারিন। তারিনের চার পুত্রের অন্যতম ছিলেন মালিক আবদাল। আবদালের পুত্র ছিলেন রাজ্জাল। রাজ্জালের পুত্র সুলাইমান জিরাক খান দুররানিদের পূর্বপুরুষ। জিরাকদের শাখা সুলাইমান জিরাক খান থেকে শুরু হয়। জিরাক ছিলেন পুপালজাই, বারাকজাই ও আলাকুজাইদের পিতা।
গিলজিদের শাসনামলে দুররানিরা ছিল সবচেয়ে বিভক্ত পশতুন গোত্র। তাদের মধ্যে কেউ কেউ গিলজিদের প্রকাশ্যে বিরোধিতা করত। দুররানিরা আফগানিস্তানের প্রধান পশতুন গোষ্ঠী। সাবেক রাষ্ট্রপতি হামিদ কারজাই দুররানিদের শাখাগোত্র পুপালজাইয়ের সদস্য। বারাকজাই সদস্য ও বাদশাহ মুহাম্মদ জহির শাহর সাথে তার ঘনিষ্ঠ সম্পর্ক ছিল।
আহমেদ শাহ আবদালি ছিলেন সাদুজাই আবদালি গোত্রের সদস্য। দুররানি তারিন গোত্র পাঞ্জপাই ও জিরাক নামক শাখায় বিভক্ত। জিরাক শাখার মধ্যে রয়েছে পুপালজাই, আলিকুজাই, বারাকজাই, আচাকজাই।
পাঞ্জপাই শাখার দুররানিদের পশ্চিম কান্দাহার, হেলমান্দ ও ফারাহ অঞ্চলে দেখতে পাওয়া যায়। এই শাখার মধ্যে রয়েছে আলিজাই, নুরজাই, ইসহাকজাই বা সাকজাই ও মাকু।
পশতুন গোত্রগুলোর মধ্যে দুররানিদের শিক্ষার সবচেয়ে বেশি। সাংস্কৃতিক দিক থেকে তাজিকদের সাথে দুররানিদের অনেক মিল রয়েছে।
দ্বিতীয় সাদাত আলি খান

সাদাত আলি খান (ফার্সি: سعادت علی خان‎‎, হিন্দি: सआदत अली खान, উর্দু: سعادت علی خان‎) (১৭৫২ – ১১ জুলাই ১৮১৪) ছিলেন আওধের পঞ্চম নবাব। ১৭৯৮ সালের ২১ জানুয়ারি থেকে ১৮১৪ সালের ১১ জুলাই পর্যন্ত তিনি নবাব ছিলেন। সাদাত আলি খান পারস্য বংশোদ্ভূত ছিলেন।
সাদাত আলি খান ছিলেন নবাব সুজা-উদ-দৌলার দ্বিতীয় পুত্র। তিনি তার ভ্রাতুষ্পুত্র ওয়াজির আলি খানের উত্তরসুরি হয়েছিলেন। ১৭৯৮ সালের ২১ জানুয়ারি লখনৌয়ের বিবিয়াপুর প্রাসাদে তার অভিষেক হয়।
কায়সারবাগ ও দিলকুশার মধ্যবর্তী অধিকাংশ ভবন তার সময়ে নির্মিত হয়েছে। দিলকুশা কুঠি নামে তার একটি প্রাসাদ ছিল। ১৮০৫ সালে স্যার গোর আওসলি এটি নির্মাণ করেন।
১৮১৪ সালে তিনি সাদাত আলি খান মারা যান। কায়সার বাগে তার স্ত্রী খুরশিদ জাদির পাশে তাকে দাফন করা হয়।
ব্ল্যাকফোর্ড ফার্মের পায়রার বাসা

ব্ল্যাকফোর্ড ফার্মের পায়রার বাসা ইংল্যান্ডের কাউন্টি সমারসেটের অন্তর্গত এক্মুরের সেলওয়ার্থিতে অবস্থিত। এটি সম্ভবত ১১শ শতকে নির্মিত হয়েছিল। এটি একটি গ্রেড II* তালিকাভুক্ত দালান এবং পরিকল্পিত সৌধ।
বেলনাক্রিতির পাথরের এই পায়রার বাসার ছাদটি বেলনাক্রিতি। এটিতে ৩ শতাধিক পাখির খোপ রয়েছে। মন্টাকুট প্রায়রি অথবা লর্ড অব দ্যা ম্যানর সম্ভবত পায়রাগুলোকে খাবার দিয়ে পুষতেন। বর্তমানে ন্যাশনাল ট্রাস্ট এটির মালিক এবং এটি পার্শ্ববর্তী খামারের গুদাম হিসেবে ব্যবহৃত হয়।
১৩৯৩ সালে স্থাপনাটির সবচেয়ে প্রাচীন লিখিত নথি পাওয়া যায় যদিও নির্মাণের সঠিক সময় এখনও অজ্ঞাত। এটি একটি প্রাসাদের সাথে সংযুক্ত ছিল যা পরবর্তীতে ১৮৭৫ সালে আগুনে পুড়ে যায়। প্রাসাদটি পূর্বে মন্টাকুট প্রায়রি (বেনেডিক্ট অর্ডারের একটি ক্লুনিয়াচ প্রায়রি, যা ১০৭৮ থেকে ১১০২ এর মধ্যে তৈরি হয়েছিল) এর মালিকানায় ছিল। যদিও এটা জানা যায় নি যে স্থাপনাটির নির্মাণ কাজ প্রায়রির অধীনে না লভেল পরিবারের, যারা পরবর্তীতে প্রাসাদের মালিক ছিলেন, অধীনে শুরু হয়েছিল। পায়রা এবং ঘুঘু খাদ্যের গুরুত্বপূর্ণ উৎস ছিল এবং ঐতিহাসিকভাবে এদের ডিম, মাংস (স্কোয়াব) এবং মলের জন্য পোষা হতো।
১৯৪৪ সালে স্থাপনাটি, যা হলনিকোট এস্টেট এর কিছু অংশ নিয়ে গঠিত, পরবর্তীতে স্যার রিচার্ড থমাস ডাইক আক্ল্যান্ড এর মাধ্যমে ন্যাশনাল ট্রাস্টকে দান করা হয়। ১৯৪৯ সালে এটিকে পরিকল্পিত সৌধ হিসেবে তালিকাভুক্ত করা হয় এবং ১৯৬৯ সালে গ্রেড II* তালিকাভুক্ত দালান হিসেবে মনোনীত করা হয়। ১৯৯৩ সালে স্থাপনাটিতে সংস্কারকাজ চালানো হয়। দালানটি পার্শ্ববর্তী খামারের কৃষক গুদাম হিসেবে ব্যবহার করেন।
দালানটি ব্যালনাকার যার বহিঃব্যাস এবং ঘরের ছাঁচ পর্যন্ত উঁচু। ঘনত্বের দেয়াল ডেভোনীয়ো বেলেপাথর দিয়ে তৈরি। প্রবেশপথটিকে ১৯ শতকে সংস্কার করে উঁচু এবং প্রশস্ত, বর্তমান অবস্থায় নিয়ে আসা হয়েছে। পূর্বে পায়রার বাসা হিসেবে ব্যবহারের সময় সম্ভবত প্রবেশপথ এর চেয়ে অনেক ছোট ছিল।
দালানটিতে ৩ শতাধিক পাখির খোপ রয়েছে। এগুলো অসমভাবে ১১টি স্তরে বিন্যস্তভাবে রয়েছে। প্রতিটি খোপ দৈর্ঘ্যে প্রায় এবং প্রস্থে প্রায় কিন্তু ভিতরের আয়তনের চেয়ে খোপের প্রবেশপথ ছোট। সবচেয়ে নিচের খোপগুলো ভুমি হতে উপরে। এর ফলে খোপগুলো মাটির আবর্জনা থেকে উপরে এবং ইঁদুরের (যেগুলো ১৮শ শতকে ঐ এলাকায় প্রায় দেখা যেত) নাগাল থেকে দূরে থাকত।
পায়রাদের প্রবেশের জন্য ছাদের মূল ছিদ্রটি সমতল পাথর দিয়ে ঢাকা ছিল, যা এখন কাচ দিয়ে ঢাকা আছে যাতে ভিতরের অংশ শুষ্ক থাকে। ছাদের ভিতরের অংশে খোপের বদলে ছোট ছিদ্র রয়েছে যাও সম্ভবত পায়রাগুলো ব্যবহার করত।
ডেলওয়্যার রুট ৫৮

ডেলওয়্যার রুট ৫৮ (ডিই ৫৮), ডেলওয়্যারের নিউ ক্যাসেল কান্টিতে অবস্থিত একটি রাজ্য মহাসড়ক যা চার্চমেন্স রোড নামেও পরিচিত। রাস্তাটি ডিই ৪ হতে যাত্রা শুরু করে যা ক্রিস্টিনার ক্রিস্টিনা হাসপাতালের পাশে অবস্থিত এবং দক্ষিণপূর্ব দিক হতে ডিই ২৭৩ যা হারেস কর্নারের কাছে অবস্থিত সেখানে গিয়ে শেষ হয়। রাস্তাটি উইমিলটংন এবং নিউয়ারকের মধ্যবর্তী গ্রামঞ্ছল দিয়ে অতিবাহিত হয় এবং চলার পথে ক্রিস্তিনায় ডিই-১ / ডিই-৭ ও ইন্টার ষ্টেট-৯৫ রাস্তাকে সেই সাথে উইমিলটংন বিমানবন্দরের কাছে ডিই-৩৭ রাস্তাকে ছেদ করে। চার্চমেন্স রোড ছিল মূলত একটি কান্টি রোড যা ১৯৩০-এর দশকে দিকে তৈরি করা হয়। এরপর ১৯৫০-এর দশকে দিকে তা দুইবার সংস্কার করা হয়। ১৯৮০-এর দশকে এই রাস্তাকেই ডিই-৫৮ নামকরণ করা হয়।
ডিই ৫৮ এর শুরুটা হয় ক্রিস্তিনায় ডিই ৪ এর সাথে একটি ইন্টারসেকশনের মাধ্যমে। এরপর তা চার্চমেন রোড ধরে চারলেনের মহাসড়ক হিসেবে পূর্বদিকে অগ্রসর হয়। এই ইন্টারসেকশনটি পার হয়ে ডেলওয়্যার পার্ক রেস ট্র্যাক ও উইমিলটংন/নিউয়ারকের সেপটায় অবস্থিত চার্চমেন্স ক্রসিং স্টেশনকে প্রবেশপথ করে দিতে রাস্তাটি উত্তরপশ্চিম দিকে অগ্রসর হতে থাকে। ডিই ৪ হতে শুরু করে রাস্তাটি ক্রিস্টিনা হাসপাতালের উত্তরদিকে যাত্রা করে বাণিজ্যিক এলাকার মধ্য দিয়ে গিয়ে ডিই ১/ডিই ৭ এর ইন্টারচেঞ্জ পর্যন্ত আসে। ইন্টারচেঞের পূর্বদিকেই রয়েছে ডিই ৫৮ যার থেকে ডেলওয়্যার টেকনিকাল কমুউনিটি কলেজের স্টেশন ক্যাম্পাসের সীমানা শুরু হয়। রাস্তাটি আই-৯৫ এর উপর দিয়ে যায় যেখানে আই-৯৫ হতে দক্ষিণমুখী এবং ডিই ৫৮ হতে পশ্চিমমুখী একটি রেম্প রয়েছে। আই-৯৫ ও এর মধ্যে এটিই ডিই ৫৮ একমাত্র রেম্প।এছাড়া সকল প্রবেশপথ বানানো হয়েছে ডিই ১/ ডিই ৭ এর মধ্যে। আই-৯৫ পার করার পর ডিই ৫৮ একটি অবিভক্ত দুই লেনের রাস্তা এবং দক্ষিণপূর্ব দিকে চলে ক্রিস্টিনা নদী পার হয়ে তা আবাসিক এলাকার মধ্য দিয়ে অতিবাহিত হয়। রাস্তাটি দক্ষিণে বাণিজ্যিক এলাকা অতিক্রম করে দুইপাশে আরও প্রসারিত হয়ে চারলেনে পরিণত হয় এবং ডিই ৩৭কে ছেদ করে। ডিই ৩৭এর এই ইন্টারসেকসনটি পার করে ডিই ৫৮ দক্ষিণে দুই লেনের রাস্তা হিসেবে অগ্রসর হয় এবং উইমিলটংন বিমানবন্দরের দক্ষিণপশ্চিম সিমানাকে পাসকাটিয়ে যায়। রাস্তাটি নিম্ন বাণিজ্যিক এলাকা পার করে হারেস কর্নারেরকাছে অবস্থিত ডিই ২৭৩তে এসে শেষ হয়। 
ডিই ৫৮ এর রয়েছে অ্যানুয়াল অ্যাভারেজ ডেইলি ট্রাফিক। এই হিসাবে ডিই ১/ডিই ৭ রাস্তায় সর্বচ্চ ২৬,৫৭০  যানবাহন এবং ডিই ৩৭ ইন্টারসেকসনে সর্বনিম্ন ১০,২৫৭ যানবাহন চলাচল করে। ডিই ৫৮ এর কোন অংশই ন্যাশনাল হাইওয়ে সিস্টেমের অংশ নয়।
বর্তমান ডিই ৫৮ ১৯২০ সালে ছিল একটি কান্টি রোড। পুরো রাস্তাটি তৈরি করা হয় ১৯৩৬ সালে। ১৯৫২ সালের দিকে উইমিলটংন বিমানবন্দরে চারিদিকে চার্চমেন্স রোডের বর্তমান রূপটি তৈরি হয় আদি রাস্তাটির কিছু অংশ বাদ দিয়ে। তার দুই বছর পর তৈরি হয় চার্চমেন্স রোডের দক্ষিণমুখী ডিই ৭। ডিই ৮৫ তার বর্তমান অবস্থায় আসে ১৯৮৫ সালে। ১৯৯৯ সালে ডিই ১/ ডিই ৭ এর ইন্টারসেকসনকে ইন্টারচেঞে রূপান্তর করা হয়।
মাইল পোস্টগুলো পূর্ব হতে পশ্চিমে
ক্লাব আতলেতিকো ওসাসুনা

ক্লাব আতলেতিকো ওসাসুনা (; সাধারণত এসএ ওসাসুনা অথবা শুধুমাত্র ওসাসুনা নামে পরিচিত) হচ্ছে পামপ্লোনা ভিত্তিক একটি স্পেনীয় পেশাদার ফুটবল ক্লাব। এই ক্লাবটি বর্তমানে স্পেনের শীর্ষ স্তরের ফুটবল লিগ লা লিগায় খেলে। এই ক্লাবটি ১৯২০ সালের ২৪শে অক্টোবর তারিখে প্রতিষ্ঠিত হয়েছে। এসএ ওসাসুনা তাদের সকল হোম ম্যাচ পামপ্লোনার এল সাদারে খেলে থাকে; যার ধারণক্ষমতা হচ্ছে ১৮,৩৭৫। বর্তমানে এই ক্লাবের ম্যানেজারের দায়িত্ব পালন করছেন হাগোবা আররাসাতে এবং সভাপতির দায়িত্ব পালন করছেন লুইস সাবালসা। বর্তমানে স্পেনীয় রক্ষণভাগের খেলোয়াড় দাভিদ গার্সিয়া সুবিরিয়া এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, ওসাসুনা এপর্যন্ত ১১টি শিরোপা জয়লাভ করেছে; যার মধ্যে ৪টি সেহুন্দা ডিভিশন শিরোপা এবং ৭টি তেরসেরা ডিভিশন শিরোপা রয়েছে।
ওসাসুনার ডাকনামগুলো হলো লস রোজিলোস / দ্য রেডস।
ওসাসুনার হোম জার্সি হলো লাল শার্ট, নেভি ব্লু শর্টস এবং মোজার রং কালো ও লাল।আর বাইরে খেলার জন্য জার্সি হলো নেভি ব্লু শার্ট, কমলা শর্টস এবং নেভি ব্লু মোজা।
১৯২০ সালে প্রতিষ্ঠিত হওয়ার পর ১৯৩২ সালে ওসাসুনা "সেগান্ডা ডিভিশনে" অংশগ্রহণ করে।তারা এর তিন সিজন পরে লা লিগায় অংশগ্রহণ করে।ওসাসুনার অন্যতম সাফল্য হলো উয়েফা কাপে অংশগ্রহণ করা।তারা ১৯৮৫-৮৬সিজনে "উয়েফা কাপে "প্রথমবারের মতো অংশগ্রহণ করে।ওসাসুনা ২০০৫ সালে কোপা দেল রেএর ফাইনালে ওঠে প্রথমবারের মতো।সেই ম্যাচে তারা রিয়াল বেতিসের কাছে হেরে যায়।তারা পরে " লা লিগায়" চতুর্থ স্থান অধিকার করে।এর ফলে তারা চ্যাম্পিয়ন্স লিগে খেলার সুযোগ পায়।এটা তাদের ইতিহাসের সর্বোচ্চ সাফল্য।ওসাসুনার সাফল্য নিয়ে অনেক নাটক হয়।কারণ চ্যাম্পিয়নশিপের শেষ দিন পর্যন্ত চতুর্থ স্থানের জন্য ওসাসুনা এবং সেভিয়া লড়াই করে।তারা যুগ্মভাবে চতুর্থ স্থানে অবস্থান করে।কিন্তু ওসাসুনা মুখোমুখি লড়াইয়ে জয়ের রেকর্ডের জন্য "চ্যাম্পিয়ন্স লিগে" কোয়ালিফায়ার করে।ওসাসুনা চ্যাম্পিয়ন্স লিগের তৃতীয় রাউন্ডে হামবুর্গের কাছে হেরে বিদায় নেয়।ওসাসুনা ২০০৬-০৭ উয়েফা কাপে পার্মা,লেনস, ওডেন্স এবং হিয়ারেনভিনের সাথে ডি গ্রুপে পড়ে।ওসাসুনা গ্রুপে দ্বিতীয় স্থান অধিকার করে নক আউট পর্বে কোয়ালিফায়ার করে।নক আউটে তারা বোরডিয়াক্সের সাথে দুই লেগ মিলিয়ে ১-০ গোলে জিতে যায়।তারপর তারা রেনজারদের সাথে দুই লেগে ২-১ গোলে জিতে যায়।কোয়ার্টার ফাইনালে বেয়ার লেভারকুসেন কে হারিয়ে তারা সেমিফাইনালে ওঠে।সেমিফাইনালে তারা "হোল্ডারদের"
কাছে ২-১ গোলে হেরে যায়।
নিউ জার্সি রুট ৫৯

০.১৫ মাইল (০.২৪ কি.মি.) দীর্ঘ রুট ৫৯ মার্কিন যুক্তরাষ্ট্রের নিউ জার্সি অঙ্গরাজ্যের ক্ষুদ্রতম স্টেট মহাসড়ক। এই রুটটি সম্পূর্ণরূপে লিংকন এভিনিউ এর একটি ছোট ব্লক দিয়ে গঠিত হয়েছে যা ক্র্যানফোর্ড-গারউড সীমান্তলগ্ন হয়ে ক্র্যানফোর্ডের ইউনিয়ন কাউণ্টি রুট ৬১০ (স্থানীয়ভাবে দক্ষিণ এভিনিউ নামে পরিচিত) থেকে নিউ জার্সি রুট ২৮ (স্থানীয়ভাবে উত্তর এভিনিউ নামে পরিচিত) পর্যন্ত বিস্তৃত। রুটটি নিউ জার্সি গমন পথের রারিসান ভ্যালি লাইনের নিচ দিয়ে অতিবাহিত আন্ডারপাস হিসেবে ব্যবহৃত হয় যেখানে এটি পৌর সীমান্তলগ্ন অবস্থায় ব্লকটির অর্ধেক অতিক্রম করে। রোওয়ের নিউ জার্সি রুট ২৭ এর একটি সংযোগে নিষ্ক্রমিত হওয়া রুট ৫৯ ছিল মূলত রুট ২২ এর প্রস্তাবিত বিন্যাস, যে রুটটির কতিপয় কাউণ্টি অতিক্রম করার পূর্বে পাইন ব্রুক ব্রিজের নিকটে মরিস কাউণ্টির বর্তমান নিউ জার্সি ১৫৯ এর একটি সংযোগ থেকে অতিবাহিত হওয়ার কথা ছিল। বেশির ভাগ রুটই নির্মিত হয় নি এবং ১৯৫৩ সালের ১ জানুয়ারি ১৯৫৩ নিউ জার্সি স্টেট মহাসড়ক পুনর্চিহ্নিতকরণে গারউড ও ক্রাংকফোর্ডের অংশবিশেষকে রুট ৫৯ হিসেবে পুনরাখ্যায়িত করা হয়।
রুট ৫৯ ক্র্যাংকফোর্ডের জনবসতির ইউনিয়ন কাউণ্টি রুট ৬১০ (সিআর ৬১০; দক্ষিণ এভিনিউ) এর সাথে একটি চারমুখী সংযোগস্থল থেকে শুরু হয়। রুট ৫৯ এর উভয়পাশে কতিপয় দোকানসমূহ অতিক্রম করে উত্তর-পশ্চিম দিকে গমন করে। রুটটি নিউ জার্সি গমন পথধারী রারিসান ভ্যালি লাইনের নিচে দিয়ে অতিক্রম করে, যেস্থানে সড়কটির কেন্দ্র বরাবর ক্র্যাংকফোর্ড ও গারউডের সীমান্ত অতিবাহিত হয়েছে। রুট ২৮ (উত্তর এভিনিউ) এর সাথে লক্ষ্যণীয় T-সংযোগে সমাপ্ত হওয়ার পূর্বে রুটটি দোকানসমূহ অতিক্রম করে আরও উত্তর-পশ্চিম দিকে বাহিত হয়। ফুটপাথটি একটি সংযোগে সমাপ্ত হয় যদিও অঙ্গরাজ্য নির্মিত একটি কোণাকুণি ব্রিজ খাঁড়ির উপর দিয়ে সংযোগটিকে এমনভাবে বহন করছে যেন সড়কটি উত্তর-পশ্চিমে অতিবাহিত হতে পারে। রুটের পুরোটা দৈর্ঘ্য জুড়ে এটা চার লেন প্রশস্ত (প্রতি দিকে দুইটি করে লেন)। সড়োকটির কোন অংশেই চিহ্নিত গতিসীমা নেই।
রুট ৫৯ এর বিন্যাসকে ১৯২৭ সালের পুনর্চিহ্নিতকরণে প্রস্তাবিত স্টেট মহাসড়ক রুট ২২ এর একটি অংশ হিসেবে আখ্যায়িত করা হয়েছিল। উক্ত রুট্টি ফেয়ারফিল্ড টাউনশীপের স্টেট মহাসড়ক রুট ৬ এ পাস্যাইক নদীর উপরের পাইন ব্রুক ব্রিজ দিয়ে অতিক্রম করার জন্য প্রস্তাবিত হয়েছিল। (এই সংযোগ বর্তমানে যেখানে অবস্থিত সেখানে নিউ জার্সি রুট ১৫৯ ব্রিজটিকে অতিক্রম করেছে)। রুটটি লিভিংস্টোনে স্টেট মহাসড়ক রুট ১০ এর সাথে, মাউন্টেইনসাইডে ইউ.এস. রুট ২২ (স্টেট মহাসড়ক রুট ২৯ নামেও পরিচিত) এর সাথে, গারউডে (যেখানে রুট ২৮ ও ৫৯ বর্তমানে মিলিত হয়েছে) স্টেট মহাসড়ক রুট ২৮ এর সাথে সংযুক্ত হয়ে মরিস, এসেক্স ও ইউনিয়ন কাউণ্টির অংশসমূহের মধ্য দিয়ে প্রবাহিত হয় এবং স্টেট মহাসড়ক রুটে রোওয়ের জনবসতিতে সমাপ্ত হয়। ক্র্যানফোর্ডে স্টেট মহাসড়ক রুট ২ (উত্তর এভিনিউ) থেকে গারউডে দক্ষিণ এভিনিউ পর্যন্ত একটি অংশ ব্যতীত এই রুটের বেশির ভাগই নির্মিত হয়েছিল না। ১৯৫৩ সালের ১ জানুয়ারি উক্ত অংশটি ১৯৫৩ নিউ জার্সি স্টেট মহাসড়ক পুনর্চিহ্নিতকরণে রুট ৫৯ হিসেবে পুনরাখ্যায়িত করা হয় যেন ইউ.এস. রুট ২২ এর অনুরূপ না হয়। 
সম্পূর্ণ রুটটি ইউনিয়ন কাউণ্টিতে।
তালাল, জর্ডানের রাজা

তালাল বিন আবদুল্লাহ () ২৬ ফেব্রুয়ারি ১৯০৯ – ৭ জুলাই ১৯৭২) ছিলেন জর্ডানের বাদশাহ। ১৯৫১ সালের ২০ জুলাই তিনি ক্ষমতা লাভ করেন। ১৯৫২ সালের ১৮ আগস্ট অসুস্থতার কারণে ক্ষমতা ত্যাগের আগপর্যন্ত তিনি বাদশাহ ছিলেন। তার পরিবার মুহাম্মদ এর সরাসরি বংশধর বলে দাবি করা হয়।
তালাল বিন আবদুল্লাহ ১৯০৯ সালের ২৬ ফেব্রুয়ারি তৎকালীন উসমানীয় সাম্রাজ্যের অন্তর্গত হেজাজের মক্কায় জন্মগ্রহণ করেন। তিনি ছিলেন আবদুল্লাহ বিন হুসাইন ও আবদুল্লাহর প্রথম স্ত্রী মুসবাহ বিনতে নাসেরের সন্তান।
ব্রিটিশ সেনাবাহিনীর রয়েল মিলিটারি কলেজে ভর্তি হওয়ার পূর্বে তিনি গৃহশিক্ষকের তত্ত্বাবধানে লেখাপড়া করেছেন। ১৯২৯ সালে তিনি মিলিটারি কলেজ থেকে স্নাতক হন এবং আরব লিজিওনের ক্যাভালরি রেজিমেন্টের সেকেন্ড লেফটেন্যান্ট হিসেবে কমিশন পান। তার রেজিমেন্ট জেরুজালেমের ব্রিটিশ রেজিমেন্ট এবং বাগদাদের রয়েল আর্টিলারির সাথে যুক্ত ছিল।
তার পিতা বাদশাহ আবদুল্লাহ নিহত হওয়ার পর তিনি সিংহাসন লাভ করেন। এসময় তালালের পুত্র হুসাইন আবদুল্লাহর সাথে ছিলেন। ১৯৫১ সালের ২০ জুলাই আল-আকসা মসজিদে জুমার নামাজের জন্য তারা জেরুজালেমে গিয়েছিলেন। এসময় আবদুল্লাহ নিহত হন। তবে হুসাইন বেঁচে যান।
তার স্বল্পস্থায়ী শাসনামলে জর্ডানের সংবিধান প্রণীত হয়েছে। এতে সরকারকে সামগ্রিকভাবে এবং মন্ত্রীদের পৃথকভাবে সংসদের কাছে দায়ী থাকতে হয়। ১৯৫২ সালের ১ জানুয়ারি এই সংবিধান কার্যকর হয়। এছাড়া এসময় প্রতিবেশী আরব রাষ্ট্র মিশর ও সৌদি আরবের সাথে জর্ডানের সম্পর্ক পূর্বের চেয়ে উন্নত হয়।
১৯৭২ সালের ৭ জুলাই ইস্তানবুলে তিনি মারা যান। আম্মানের রাগাদান প্রাসাদের রাজকীয় সমাধিতে তাকে দাফন করা হয়।
তালাল ১৯৩৪ সালে জাইন আল-শারাফ তালালকে বিয়ে করেন। তাদের চার পুত্র ও দুই কন্যা ছিল:
তালাল নিম্নোক্ত সম্মাননা লাভ করেছেন:
ওহাইও স্টেট রুট ৩৫৭

৩৫৭ সড়ক (রাজপথ ৩৫৭) হল ইউ.এস. এর ওহাইও'র পশ্চিমে ২.৩৫৩ মাইল উত্তরে বিস্তৃত সড়ক । ইরি খাদের দক্ষিণে ব্যাস আইসল্যান্ড সম্পূর্ণ অতিক্রম করলে, "পুট-ইন-বে" এর ০.৭৫ মাইল পশ্চিমে "স্বর বৌলেভার" অবস্থান করে । স্বর বৌলেভার সড়কের পশ্চিমাঞ্চল হয়ে সড়ক-৩৫৭ প্রারম্ভ হয়েছে । আনুমানিক ২ মাইল পুট-ইন-বে এর পূর্বে ইরি খাদের শেষ সীমানায় ৩৫৭ সড়ক টির সর্বশেষ অঞ্চল পরেছে । যেটা রাস্তাটির পশ্চিমাঞ্চলের শেষ সীমানা হিসেবে চিহ্নিত করা হয় ।
সড়ক-৩৫৭ হল ইরি আইসল্যাল্ড লেকে যাওয়ার "ওহাইও স্টেট রোডের" দুটি রাস্তা বিশেষ । যদিও এই দুটি রাস্তা পূর্ব-পশ্চিমাঞ্চলে যাওয়ার প্রধান সড়ক, তবুও এই সড়ক কাটাউবা আইসল্যান্ড ফ্যারী হয়ে ওহাইও শহরের মূল গন্তব্যস্থলে যাওয়ার পথকে সুগম করে দেয় ।
৩৫৭ সড়কটি দক্ষিণ বাস আইসল্যান্ড এর ইরি লেকে গিয়ে সীমান্ত বন্ধী হয়েছে । এর এর মধ্যে এই সড়কটি সম্পূর্ণ সীমানা । ২০১২ সালের এর একটি গণনায় জানা যায় প্রতি দিন এই সড়কে ৪৯০ টি থেকে ৫৯০টি যানবাহণ চলাচল করে । পশ্চিম স্বর বৌলেভার্ড থেকে দক্ষিণাঞ্চলের দিক হয়ে ৩৫৭ সড়ক টির যাত্রা আরম্ভ হয়েছে । সড়কটি "ওয়াক স্টেট পার্ক" কে অতিক্রম করে । সড়ক-৩৫৭ "বাইভিউ প্রশস্ত সড়ক" এর একটি অংশ বিশেষ । ৩৫৭ সড়কটি কাউন্টি রোড ১৬৩ কে আড়াআড়ি ভাবে বিভক্ত করে । যেটি "পুট-ইন-বে এয়ারপোর্ট" এবং "পুট-ইন-বে কাটাওবা আইসল্যান্ড ফ্যারী" এর পথকে প্রশস্থ করে । এরপর রাস্তাটি এর পাশে পুট-ইন-বে শহড়কে ত্যাগ করে । তারপর উত্তরে ঘুরে ৩৫৭ রাজপথটি কলাম্বাস এভিনিউ এর দিকে এগুই এবং ইরি লেকে গিয়ে রাস্তার সমাপ্ত হয় । এরপর ড্রাইভ ওয়ের প্রারম্ভ হয় । 
১৯৩৪ সালে ৩৫৭ সড়কটি তৈরী করা হয় । ঐ সময়ে, মহাসড়কটি দক্ষিণ বাস আইসল্যান্ড এর একটি উপ শাখা ছিলো । ১৯৪৬ সাল, তখন ওহাইও স্টেট রোড ৫৩ সড়কটি পোর্ট ক্লিন্টন সড়কের দিকে বিস্তৃত হয়ে কাটাওবা আইসল্যান্ড এ শেষ হয়েছিল । পুট-ইন-বে এবং কাটাওবা আইসল্যান্ড কে ফেরির হয়ে ৩৫৭ সড়কটি মূল শহড়ে সাময়িক ভাবে দক্ষিণ দিকে বৃদ্ধি করা হয় । তারপর দক্ষিণে সড়ক ৫৩ পোর্ট ক্লিন্টনের পূর্বে একটি নতুন দক্ষিণমুখি টার্মিন্যালে সংযুক্ত করে । ১৯৬৯ সালের দিকে, সড়ক ৩৫৭ এর সকল প্রসারিত অংশকে বাতিল ঘোষণা করা হয় । সড়ক ৩৫৭ এর শেষ দক্ষিণাঞ্চলকে পুট-ইন-বে এবং কাটাউবা আইসল্যান্ড একটি সংযোজক সড়ক হিসেবে কাজ করে এবং এটি "সড়ক-৫৩" এর শেষ প্রান্ত হয়ে দাঁড়ায় । যা সড়ক-৫৩ এর মূল সড়কের একটি অংশ হয়ে পরে । ১৯৭৩ সালের দিকে, পুট-ইন-বে এবং কাটাওবা আইসল্যান্ড ফেরী দক্ষিণের বাস আইসল্যান্ড এর দক্ষিণ জাহাজের ঘাট হিসেবে চিহ্নিত হয় । ফেরী জাহাজ ঘাটে সরাসরি প্রবেশ বন্ধ হয়ে যায় এবং সড়ক ৩৫৭ থেকে স্টেট হাইওয়ে সিস্টেমের শেষ সীমানা হয়ে দাঁড়ায় ।
এম-২০৫ (মিশিগান হাইওয়ে)

এম-২০৫ যুক্তরাষ্ট্রের মিশিগান অঙ্গরাজ্যের রাজ্য ট্রাঙ্কলাইন মহাসড়ক ছিল। এই রাস্তাটির দায়িত্ব ২০০২ সালের অক্টোবরে এম-২১৭(মিশিয়ানা পার্কওয়ে) সম্পূর্ণ তৈরি হবার পর স্থানীয় মিশিগান পরিবহন বিভাগকে ফিরিয়ে দেয়া হয়। মিশিগান পরিবহন বিভাগ এম-২০৫ এর ৬৭ বছরের ইতিহাসের অবসান ঘটিয়ে ক্যাস কাউন্টি সড়ক কমিশনের সাথে রাস্তাঘাট বিনিময় করে।
এম-২০৫ উত্তর এলখার্ট, ইন্ডিয়ানা রাজ্য সীমার স্টেট রুট ১৯(এসআর ১৯) কৃষি ভূমির মধ্য দিয়ে গিয়ে উত্তরদিকে প্রায় আধা মাইল(০.৮০ কিমি) গিয়ে বিশাল বাঁকের মাধ্যমে পূর্বদিকে ঘুরে যাওয়ার আগে কাসোপলিস রোডের সাথে সংযোগ ঘটায়। ইউএস হাইওয়ে ১২(ইউএস ১২, প্রাক্তন ইউএস ১১২) কে ইউনিয়ন ও অ্যাডামস্‌ভিলের মধ্যে ছেদ করা পর্যন্ত রাস্তাটির দু'পাশ ঘরবাড়িতে ঘেরা। হাইওয়েটি মিশিগানে কোনো শহরের মধ্যদিয়ে যায়নি, কিন্তু কিছু ছোট স্থানীয় রাস্তার সাথে সংযোগ ঘটিয়েছিল।
যখন ১৯১৯ সালে স্টেট হাইওয়ে সিস্টেম প্রাথমিকভাবে প্রস্তাব করা হয়েছিল, তখন এম-২৩ হাইওয়ে ইউনিয়ন রাজ্য সীমানার উত্তরে চলে গিয়ে পূর্বে মোড় নিয়ে ডেট্‌রয়েটের পূর্বে ওয়াস্টিনাউ কাউন্টির ইপ্‌সিল্যান্টির সাথে সংযোগ ঘটায়। ইউএস হাইওয়ে প্রস্তাবনাটি অনুমোদিত হলে এম-২৩ রাস্তাটি ইউএস ১১২ দ্বারা প্রতিস্থাপিত হয়, যা ইন্ডিয়ানার সীমানা বরাবর চলে গিয়েছে। সম্পূর্ণ হাইওয়েটি মিশিগানের মধ্য দিয়ে গেছে এবং এর খুবই ছোট একটি অংশ কিন্তু যেটি স্থানীয়ভাবে খুবই গুরুত্বপূর্ণ, তার নাম হয়ে যায় এম-২০৫। ১৯৫০ সালে এম-২০৫ এর সাথে যুক্ত করতে ক্যাসোপলিস ও রেডফিল্ড রোডের মাঝে যেঁ বাঁকটি ছিল, সেটিকে আরও মসৃণ করা হয়। মিশিগান পরিবহন বিভাগ ও ক্যাস কাউন্টির মধ্যে বিনিময়ের অংশ হিসেবে, এম-২১৭ এর বেশ কয়েক মাইল রাস্তা টোল রোডের সাথে নতুন সংযোজক হিসেবে ব্যবহৃত হয় এবং ২০০২ সালের ১০ অক্টোবর ট্রাঙ্কলাইন থেকে বাদ দিয়ে এম-২০৫ এর দায়িত্বভার স্থানীয় প্রশাসনকে দেয়া হয়।
পূর্ব ২৩৩ তম সড়ক

পূর্ব ২৩৩ তম সড়ক নিউ ইয়র্ক শহরের প্রধান প্রশাসনিক এলাকা ব্রনক্সের প্রধান সড়ক। সড়কটি ৩ মাইল (৪.৮কি.মি.) দীর্ঘ এবং ব্রনক্সের ইস্টচেস্টার ভাগের ইউ.এস. রুট ১ (বোস্টন সড়ক) থেকে উডলন (ভ্যান কর্টল্যাণ্ডট পার্কের নিকটে) এর মেজর ডীগান এক্সপ্রেসওয়ে (আই-৮৭) পর্যন্ত বিস্তৃত। সড়কটি বোস্টন সড়কে পূর্ব প্রান্তের নিষ্ক্রমনের পর পূর্ব ২৩৩ তম রাস্তা থেকে পিংকলি এভিনিউ নামধারণ করে। ব্রনক্স রিভার পার্কওয়ের জন্য এই পথ বরাবর সড়কের সাথে একটি সংযোগ বিদ্যমান। এই সড়ক বরাবর দুইটি সাবওয়ে স্টেশন রয়েছে, একটি ডায়ার এভিনিউতে যা ৫ ট্রেন দ্বারা ব্যবহৃত হয় এবং অপরটি হোয়াইট প্লেইনস রোডে যা ২ ৫ ট্রেন দ্বারা ব্যবহৃত হয়।
পূর্ব ২৩৩ তম সড়ক জেরোম এভিনিউ এবং মেজর ডীগান এক্সপ্রেসওয়ে ইণ্টারস্টেট ৮৭ সড়কদ্বয়ের বিনিময়স্থান থেকে শুরু হয়েছে। সড়কটি ওয়েবস্টার এভিনিউ সংযোগ যেখানে এটি উডলন স্টেশনে মেট্রো-নর্থের হারলেম লাইনের সাথে মিলিত হয় সেখানে পর্যন্ত উডলন সিমেটারির উত্তরপ্রান্তীয় সীমান্ত হিসেবে ভূমিকা পালন করে। ওয়েবস্টার এভিনিউ ব্রনক্স রিভার পার্কওয়ের দক্ষিণাভিমুখী পার্শ্ব থেকে এবং এর দিকে প্রবেশ পথ হিসেবেও কাজ করে, যদিও পার্কওয়ে এই নিষ্ক্রমণকে "পূর্ব ২৩৩ তম সড়ক" হিসেবে চিহ্নিত করে। ব্রনক্স প্রধান সড়ক দ্বারা পার্কওয়ের উত্তরাভিমুখে প্রবেশ করা যায়। এক ব্লক পূর্বে কার্পেণ্টার এভিনিউতে সড়কটি দক্ষিণে আওয়ার লেডি অব মার্সি মেডিকেল সেণ্টারকে অতিক্রম করে।
হোয়াইট প্লেইনস সড়কের সাথে বিনিময়ে সড়কটি সাবওয়ে স্টেশন অতিক্রম করে যে স্টেশনে ২ ৫ ট্রেন চলাচল করে। এখন এডেনওয়ার্ডের নিকটে সড়কটি সেটন ফলস পার্কের উত্তর-পশ্চিম বাঁকে বেচেস্টার এভিনিউকে (রুট ১৬৪ এর প্রাক্তন গমন পথ) ছেদ করে। ইস্টচেস্টারের নিকটে সড়কটি দ্বিতীয় সাবওয়ে স্টেশন অতিক্রম করে যে স্টেশনে ৫ ট্রেন চলাচল করে। পূর্বের কিছু অল্প সংখ্যক ব্লকে সড়কটি রুট ২২ গমনকারী প্রভস্ট এভিনিউকে ছেদ করে।পরবর্তীতে সড়কটি সংকীর্ণ হয়ে চার লেন থেকে দুই লেনে পরিণত হয় এবং ইউ.এস. রুট ১ গমনকারী বোস্টন সড়কের সাথে আংশিক বিনিময়ের মাধ্যমে সমাপ্ত হয়। অবশ্য সার্ভিস সড়কসমূহ দ্বারা শুধুমাত্র ইউ.এস. ১ এ গমন করা যায়। এখান থেকে সড়কটি দক্ষিণে পিংকলি এভিনিউ নামে দুটি অতিরিক্ত ব্লকের দিকে অতিবাহিত হয়েছে।
ওয়েবস্টার ও প্রভস্ট এভিনিউর মধ্যে পূর্ব ২৩৩ তম সড়ক একসময় নিউ ইয়র্ক স্টেট রুট ২২ এর অংশ ছিল যা পূর্বে ম্যানহাটনের মধ্যে অব্যাহত। সড়কটি প্রস্তাবিত সিটি লাইন এক্সপ্রেসওয়ের বিন্যাসেরও অংশ ছিল।
পূর্ব ২৩৩ তম সড়ক বরাবর দুইটি সাবওয়ে স্টেশন অবস্থিত। প্রথমটি ২৩৩ তম সড়ক যা ২৩৩ তম আবং হোয়াইট প্লেইনস সড়কের সংযোগস্থলে অবস্থিত। এটি ট্রেন ২,৫ দ্বারা ব্যবহৃত হয় এবং ওয়েবস্টার এভিনিউ মোড়ের নিকটে মেট্রো-নর্থ লাইনের সাথে এর সংযোগ বিদ্যমান। দ্বিতীয়টি ইস্টচেস্টার-ডায়ার এভিনিউ যা ইস্টচেস্টারের সাথে ডায়ার এভিনিউর সংযোগস্থলে অবস্থিত। এই স্টেশন IRT ডায়ার এভিনিউ লাইনের সমাপ্তিস্থল যা ট্রেন ৫ কর্তৃক ব্যবহৃত হয়। পূর্ব ২৩৩ তম সড়কে মহানগরী পরিবহন কর্তৃপক্ষ কর্তৃক Bx16, Bx31 এবং Bx34 বাসসমূহের চলাচল করতে দেয়া হয়েছে।
এম-২১৭ (মিশিগান হাইওয়ে)

এম-২১৭ যুক্তরাষ্ট্রের মিশিগানে অবস্থিত একটি ট্রাঙ্কলাইন মহাসড়ক। রাস্তাটিকে মিশিয়ানা পার্কওয়ে বলা হয়। রাস্তাটি ১.৬৫৩ মাইল লম্বা এবং এটি দক্ষিণে সিআর-১৭ থেকে উত্তরে ইউএস-১২ পর্যন্ত বিস্তৃত। এম-২১৭ মিশিগান ডিপার্টমেন্ট অব ট্রান্সপোর্টেমান (এমডিওটি) এবং একহার্ট কাউন্টি হাইওয়ে ডিপার্টমেন্ট মিলে তৈরী করেছে।
এম-২১৭ মিশিগান-ইন্ডিয়ানা সীমান্ত বরাবর স্টেট লাইন-১৭ থেকে শুরু হয়ে উত্তর দিকে চলতে চলতে চেস কাউন্টির পোর্টার টাউনশিপের ইউএস রুট-১২ তে গিয়ে শেষ হয়। রাস্তাটির মধ্যবর্তি অংশটি মূলত কৃষিজমি এলাকা। এমডিওটির ২০০৮ সালের পরিস্ংখ্যান মতে, গড়ে প্রতিদিন রাস্তাটি দিয়ে ৪,২৩৯টি যানবাহন চলাচল করে, তম্মধ্যে ৭৫টি ট্রাকও রয়েছে। যদিও ২০০৯ সালের দিকে যানবাহন চলাচল কমে ৩,৭৩৮এ পরিনত হয় এবং ট্রাকের সংখ্যা হয় ৬৭টি। রাস্তাটি জাতীয় মহাসড়ক ব্যবস্থার অংশ নয়, যা কিনা একটি দেশের আর্থ-সামাজিক উন্নতির প্রধান নিয়ামক।
মিশিয়ানা পার্কওয়ে সিআর-৪ থেকে ইন্ডিয়ানা টোল রুটের এক্সিট-৯৮ থেকে তৈরী করা হয়। যা কিনা মেশন টাউনশিপ হয়ে পোর্টার টাউনশিপের ইউএস-১২তে গিয়ে মিলিত হয়। রাস্তাটির ইন্ডিয়ানা অংশ তুলনামূলক বেশি উন্নত ছিল, যা কিনা একহার্ট কাউন্টি রোড-১৭ এর বাড়তি অংশ ছিল। পরবর্তিতে এই রাস্তাটিকে এমডিওটি মিশিগান অংশে তৈরী করে এবং এর নামকরণ করে এম-২১৭। রাস্তাটিকে ২০০২ সালের ২৫ সেপ্টেম্বর, কমিশন করা হয়। এবং বাড়তি অংশকে এম-২০৫ নাম দিয়ে ডিকমিশন করা হয়।